cyanic-selkie/wikianc huggingface dataset:
കിയോഷി ഷിഗ
സ്വകാര്യജീവിതം
ജപ്പാനിലെ മിയാഗി പ്രിഫെക്ചറിലെ സെൻഡായിയിലാണ് കിയോഷി ഷിഗ ജനിച്ചത്. സടോ എന്ന യഥാർത്ഥ കുടുംബപ്പേരുണ്ടായിരുന്ന അദ്ദേഹം മാതൃ കുടുംബത്തിന്റെ സംരക്ഷണയിൽ വളർന്നശേഷം മാതാവിന്റെ ആദ്യനാമമായ ഷിഗ തന്റെ പേരിനോട് ചേർത്തു. ജപ്പാനിലെ വ്യാവസായിക യുഗത്തിലും പുനരുദ്ധാരണം കാലഘട്ടത്തിലുമാണ് ഷിഗ വളർന്നത്. കാലം മാറിക്കൊണ്ടിരിക്കവേ അദ്ദേഹത്തിന്റെ കുടുംബം സാമ്പത്തിക പ്രയാസങ്ങൾ നേരിട്ടു. 1900 ൽ ഇച്ചിക്കോ ഷിഗയെ വിവാഹം കഴിച്ച കിയോഷി ഷിഗയ്ക്ക് തുടർന്നുള്ള വർഷങ്ങളിൽ എട്ട് മക്കളുണ്ടാകുകയും ചെയ്തു. ഇക്കാലത്ത് കുടുംബത്തിൽ നിരവധി ബുദ്ധിമുട്ടുകളെ അദ്ദേഹം നേരിട്ടു. 1944 ൽ വയറ്റിലെ ക്യാൻസർ ബാധയാൽ ഭാര്യയെ നഷ്ടപ്പെട്ട ഷിഗയുടെ മൂത്തപുത്രനെ ഒരു നാവിക യാത്രയ്ക്കിടെ പ്രക്ഷുബ്ധമായ കടൽ കവർന്നപ്പോൾ മറ്റൊരു മകൻ ക്ഷയരോഗത്താലും മരണമടഞ്ഞിരുന്നു.
ഔദ്യോഗികജീവിതം
കിയോഷി ഷിഗ ഹൈസ്കൂൾ പഠനത്തിന് ശേഷം 1896 ൽ ടോക്കിയോ ഇംപീരിയൽ സർവകലാശാലയിലെ മെഡിക്കൽ സ്കൂളിൽ ചേർന്നു. സർവ്വകലാശാലയിൽവച്ച് റോബർട്ട് കോച്ചിന്റെ പിൻഗാമികളിലൊരാളും ബാക്ടീരിയോളജി, രോഗപ്രതിരോധശാസ്ത്രം എന്നിവയെക്കുറിച്ച് പഠനം നടത്തുകയും ചെയ്തിരുന്ന ലോകപ്രശസ്ത ജാപ്പനീസ് ശാസ്ത്രജ്ഞൻ കിറ്റാസാറ്റോ ഷിബാസാബുറയെ പരിചയപ്പെട്ടു. കിറ്റാസാറ്റോയോടും അദ്ദേഹത്തിന്റെ ജോലിയോടുമുള്ള ഷിഗയുടെ ആകർഷണം കിറ്റാസറ്റോ ഷിബാസബുറയുടെ നിയന്ത്രണത്തിലുള്ള പകർച്ചവ്യാധി സംബന്ധമായ വിഷയങ്ങൾ പഠിപ്പിക്കുന്ന ഇൻസ്റ്റിറ്റ്യൂട്ടിൽ ഒരു ജോലിയിൽ തുടരാൻ അദ്ദേഹത്തെ പ്രേരിപ്പിച്ചു. ഇൻസ്റ്റിറ്റ്യൂട്ടിൽ ജോലി ചെയ്യുന്നതിനിടയിൽ, 1897 ൽ ഏകദേശം 90,000 ത്തിലധികം കേസുകൾ റിപ്പോർട്ട് ചെയ്യപ്പെട്ടതും മരണനിരക്ക് 30 ശതമാനം വരെ എത്തിയതുമായ ഒരു കടുത്ത പകർച്ചവ്യാധിയുടെ സമയത്ത്, വയറിളക്കത്തിന് കാരണമാകുന്ന സൂക്ഷ്മജീവിയായ ഷിഗെല്ല ഡിസന്റീരിയയെ കണ്ടെത്തിയതിലൂടെ അദ്ദേഹം പ്രശസ്തനായി. ബാക്ടീരിയയ്ക്ക് ഷിഗെല്ല എന്ന് അദ്ദേഹത്തിന്റെ പേരും അത് ഉൽ‌പാദിപ്പിക്കുന്ന ജൈവിക വിഷത്തിന് ഷിഗാ ടോക്സിൻ എന്ന പേരും നൽകി. ഷിഗെല്ല ബാക്ടീരിയ കണ്ടെത്തിയതിനുശേഷം, 1901 മുതൽ 1905 വരെയുള്ള കാലത്ത് അദ്ദേഹം ജർമ്മനിയിൽ പോൾ എർലിചിനൊപ്പം പ്രവർത്തിച്ചു. ജപ്പാനിലേക്ക് മടങ്ങിയെത്തിയ അദ്ദേഹം കിറ്റാസാറ്റോയുമായി പകർച്ചവ്യാധികളെക്കുറിച്ചുള്ള തന്റെ പഠനം പുനരാരംഭിച്ചു. 1920 ൽ കിയോ സർവ്വകലാശാലയിൽ അദ്ദേഹം പ്രൊഫസറായി നിയമിതനായി. 1929 മുതൽ 1931 വരെ, കെയ്‌ജോയിലെ (സിയോൾ) കെയ്‌ജോ ഇംപീരിയൽ യൂണിവേഴ്‌സിറ്റി പ്രസിഡന്റും കൊറിയയിലെ ജാപ്പനീസ് ഗവർണർ ജനറലിന്റെ മുതിർന്ന മെഡിക്കൽ ഉപദേഷ്ടാവായിരുന്നു ഷിഗ. 1944 ൽ ഓർഡർ ഓഫ് കൾച്ചർ പുരസ്കാരത്തിന്റെ സ്വീകർത്താവായിരുന്നു ഷിഗ. 1957-ൽ മരണമടഞ്ഞ അദ്ദേഹത്തിന് ഫസ്റ്റ് ക്ലാസ് ഓർഡർ ഓഫ് സേക്രഡ് ട്രെഷർ ബഹുമതിയും ലഭിച്ചു. നിരവധി നേട്ടങ്ങൾക്കൊപ്പം 1957-ൽ മരണശേഷം പോലും വ്യാപകമായി പ്രചാരത്തിലുണ്ടായിരുന്ന ബാക്ടീരിയോളജി, ഇമ്മ്യൂണോളജി എന്നിവയെക്കുറിച്ചുള്ള പാഠപുസ്തകങ്ങളും ഷിഗ എഴുതിയിട്ടുണ്ട്.
അവലംബം
വർഗ്ഗം:1871-ൽ ജനിച്ചവർ വർഗ്ഗം:1951-ൽ മരിച്ചവർ
ബുക്കാനീർ കോനെത്തോലി
കടൽ വാസിയായ ഒരു മൽസ്യമാണ് ബുക്കാനീർ കോനെത്തോലി  അഥവാ '''Buccaneer Anchovy. ''' . ഐ യു സി എൻ പട്ടികപ്രകാരമുള്ള പരിപാലന സ്ഥിതി വേണ്ടത്ര പഠനം നടക്കാത്ത ജീവിവർഗ്ഗങ്ങൾ എന്നാണ്.
കുടുംബം
നെത്തോലി en : Engraulidae (anchovies) കുടുംബത്തിൽപ്പെട്ട മൽസ്യമാണ് ഇവ.
ഇതും കാണുക
കേരളത്തിലെ മൽസ്യങ്ങളുടെ പട്ടിക
വർഗ്ഗം:കേരളത്തിലെ മത്സ്യങ്ങൾ വർഗ്ഗം:നെത്തോലികൾ വർഗ്ഗം:കടൽ മത്സ്യങ്ങൾ
വ്യൂ ഓഫ് ഡെൽഫ്റ്റ്
1660–1661 നും ഇടയിൽ ഡച്ച് കലാകാരൻ യോഹാൻ വെർമീർ വരച്ച ഓയിൽ പെയിന്റിംഗാണ് വ്യൂ ഓഫ് ഡെൽഫ്റ്റ് (ഡച്ച്: ഗെസിച്റ്റ് ഡെൽഫ്റ്റ്).നഗരദൃശ്യങ്ങൾ അസാധാരണമായിരുന്ന കാലഘട്ടത്തിൽ  തന്റെ ജന്മനഗരം പ്രമേയമാക്കിയുള്ള  ഈ പെയിന്റിംഗ് അദ്ദേഹത്തിന്റെ ഏറ്റവും ജനപ്രിയമായ സൃഷ്ടികളിൽ ഒന്നാണ്. ഡെൽഫ്റ്റ് നഗരത്തെ പ്രമേയമാക്കി വെർമീർ വരച്ച മൂന്ന് പെയിന്റിംഗുകളിൽ ഒന്നാണിത്. ദി ലിറ്റിൽ സ്ട്രീറ്റും നഷ്ടപ്പെട്ട ഹൗസ് സ്റ്റാൻഡിംഗ് ഇൻ ഡെൽഫ്ടും ആണ് മറ്റു രണ്ട് ചിത്രങ്ങൾ. ചിത്രത്തിൽ പോയിന്റിലിസത്തിന്റെ ഉപയോഗം മൂലം ഇത് ലിറ്റിൽ സ്ട്രീറ്റിനുശേഷം വരച്ച ചിത്രമാണെന്നും പുതിയ പള്ളിയുടെ ഗോപുരത്തിലെ മണികളുടെ അഭാവം 1660–1661 കാലഘട്ടത്തിലാവണം രചന എന്നും സൂചിപ്പിക്കുന്നു. 1822-ൽ ഹേഗിൽ മോറിസ് ഹൗസ് (ഡച്ച് ഭാഷയിൽ മൗറിഷേസ്) എന്ന മ്യൂസിയം സ്ഥാപിതമായതു മുതൽ അവിടത്തെ ഡച്ച് റോയൽ കാബിനറ്റ് ഓഫ് പെയിന്റിംഗിൽ വെൽമീറിന്റെ വ്യൂ ഓഫ് ഡെൽഫ്റ്റ് ഉൾപ്പെടുത്തപ്പെട്ടു.
വിവരണം
ഡെൽഫ്റ്റിന്റെ തെക്കുകിഴക്കായി ഒരു ഉയർന്ന സ്ഥാനത്ത് നിന്നു കൊണ്ടാണ് നഗരദൃശ്യം വരച്ചിട്ടുള്ളത് എന്നാണ് അനുമാനിക്കുന്നത്. സ്കീ നദിയുടെ മറുകരെ തുറമുഖമേടക്കടുത്ത് ഒരു വീടിന്റെ മുകളിലത്തെ നില ആയിരിക്കാൻ സാധ്യതയുണ്ട്. നഗരത്തിന്റെ വടക്കുപടിഞ്ഞാറൻ ദിശയിലേക്കാണ് കലാകാരന്റെ നോട്ടം. രചനയുടെ മധ്യഭാഗത്തായി ഷീഡാം ഗേറ്റും വലതുവശത്തായി റോട്ടർഡാം ഗേറ്റും അതിന്റെ പുറംമതിലും ഉൾപ്പെട്ടിരിക്കുന്നു. ഇവയെല്ലാം 1616 –1620-നും ഇടയിൽ പണിതീർത്ത കപ്പൽത്തുറയിലെ വെള്ളത്തിൽ പ്രതിഫലിക്കുന്നു. ഷീഡാം ഗേറ്റിന് പിന്നിൽ നീളമുള്ള ചുവന്ന മേൽക്കൂരയുള്ള ആയുധപ്പുര (അർമന്റേരിയം) ഉണ്ട്.
ഇടതുവശത്ത് "ഡി പപ്പേഗെ" (തത്ത) എന്ന പിന്നീടു പൊളിച്ചു മാറ്റപ്പെട്ട മദ്യനിർമ്മാണശാലയുടെ ഗോപുരമാണ്. അതിന്റെ ഇടതുവശത്ത് ഔഡ് കെർക്കിന്റെ ("പഴയ പള്ളി" ) ഗോപുരത്തിന്റെ മുകൾഭാഗവും കാണാം. തുറമുഖത്ത് ഏതാനും കുറെ അലങ്കാരബോട്ടുകൾ വരച്ചിരിയ്ക്കുന്നു. ഏതാനും പേർ കടന്നു പോകുന്നതും കാണാം. ചിത്രത്തിന്റെ മേൽഭാഗം മേഘാവൃതമായ ആകാശമാണ്. ഇരുണ്ട മേഘങ്ങൾ കനത്ത മഴ പെയ്തുതീർന്ന പ്രതീതി ഉളവാക്കുന്നു.
2020 ജൂലൈയിൽ ടെക്സസ് സ്റ്റേറ്റ് യൂണിവേഴ്സിറ്റിയിലെ പ്രൊഫസർ ഡൊണാൾഡ് ഓൾസൺ പെയിന്റിംഗ് പകർത്തിയ തീയതിയും സമയവും സംബന്ധിച്ച് പുതിയ വെളിച്ചം വീശുന്ന ഗവേഷണം പ്രസിദ്ധീകരിച്ചു.
പുറത്തേക്കുള്ള കണ്ണികൾ
വർഗ്ഗം:1660-ലെ പെയിന്റിംഗുകൾ
മുറുമുല്ല ശ്രീറാം
ആന്ധ്രാപ്രദേശിനായി കളിക്കുന്ന ഒരു ഇന്ത്യൻ ഫസ്റ്റ് ക്ലാസ് ക്രിക്കറ്റ് കളിക്കാരനാണ് മുറുമുല്ല ശ്രീറാം (ജനനം: 21 സെപ്റ്റംബർ 1992).
പുറത്തേക്കുള്ള കണ്ണികൾ
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1992-ൽ ജനിച്ചവർ വർഗ്ഗം:ഇന്ത്യൻ ക്രിക്കറ്റ് കളിക്കാർ
പേരറിയാത്തവർ
ഡി. ബിജു സംവിധാനം ചെയ്ത് ജനുവരി 9 2015-ൽ പ്രധാന റിലീസായി പുറത്തിറങ്ങിയ മലയാളചലച്ചിത്രമാണ് പേരറിയാത്തവർ. സുരാജ് വെഞ്ഞാറമൂട്, ഇന്ദ്രൻസ് എന്നിവർ പ്രധാന വേഷങ്ങളിൽ അഭിനയിച്ചു. പരിസ്ഥിതിസംരക്ഷണം വിഷയമാക്കിയുള്ള മികച്ച ചിത്രത്തിനുള്ള 2014-ലെ ദേശീയ ചലച്ചിത്രപുരസ്കാരം ഈ ചിത്രത്തിനാണ് ലഭിച്ചത്. ഈ ചിത്രത്തിെലെ അഭിനയത്തിന് സുരാജ് വെഞ്ഞാറമൂടിന് മികച്ച നടനുള്ള പുരസ്കാരവും ലഭിച്ചു.
അവലംബം
വർഗ്ഗം:2014-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഡി. ബിജു സം‌വിധാനം ചെയ്ത ചലച്ചിത്രങ്ങൾ
അർറ്റാക്സിയാഡ് രാജവംശം
അർറ്റാക്സിയാഡ് രാജവംശം അല്ലെങ്കിൽ അർഡാക്സിയാഡ് രാജവംശം (അർറ്റാഷേഷ്യൻ രാജവംശം, Armenian: Արտաշեսյան արքայատոհմ) ബിസി 189 മുതൽ എഡി 12-ൽ റോമാക്കാരാൽ സ്ഥാനഭ്രഷ്‌ടരാക്കുന്നതുവരെ അർമേനിയ രാജ്യം ഭരിച്ചിരുന്ന ഒരു രാജവംശവായിരുന്നു. അവരുടെ സാമ്രാജ്യത്തിൽ ഗ്രേറ്റർ അർമേനിയ, സോഫെൻ, ഇടവിട്ടുള്ള ലെസ്സർ അർമേനിയ, മെസൊപ്പൊട്ടേമിയയുടെ ചില ഭാഗങ്ങൾ എന്നിവ അവരുടെ ഉൾപ്പെട്ടിരുന്നു. റോമാക്കാർ, സെല്യൂക്കിഡുകൾ, പാർത്തിയൻമാർ എന്നിവരായിരുന്നു അവരുടെ പ്രധാന ശത്രുക്കൾ. അവർക്കെതിരെ അർമേനിയക്കാർക്ക് ഒന്നിലധികം യുദ്ധങ്ങളിൽ ഏർപ്പെടേണ്ടിവന്നു.
പിങ്‌ഗലൻ
ഛന്ദഃശാസ്ത്രത്തിന്റെ (ചന്ദഃസൂത്രത്തിന്റെ) രചയിതാവാണ്‌ പിങ്‌ഗലൻ(Devanagari: पिङ्गल ). ഛന്ദഃശാസ്ത്രമാണ്‌ സംസ്കൃതത്തിലെ അറിയപ്പെടുന്നതിൽ പഴയ പദ്യരചനാശാസ്ത്രം/ശബ്ദശാസ്ത്രം. പിംഗളനെപറ്റി വളരെ കുറച്ച് വിവരങ്ങളെ മാത്രമെ ലഭ്യമായിട്ടുള്ളു.പഴയ കാല ഇന്ത്യൻ സാഹിത്യ പാരമ്പര്യം അനുസരിച്ച് ഇദ്ദേഹം പാണിനിയുടെ(ബി സി 4ആം നൂറ്റാണ്ട്)ഇളയ സഹോദരനൊ മഹാഭാഷ്യത്തിന്റെ രചയിതാവായ പതാഞ്ജലിയോ(ബി സി 2ആം നൂറ്റാണ്ട്)ആണ് .
അർറ്റാക്സിയാഡ് രാജവംശം
അവലംബം
വർഗ്ഗം:അർമേനിയ
പിങ്‌ഗലൻ
=ഉള്ളടക്കം= ചന്ദശാസ്ത്രത്തിലാണ്‌ അറിയപ്പെടുന്നതിൽ വച്ച് ആദ്യമായി ദ്വിസംഖ്യാ സമ്പ്രദായത്തിനെ കൃത്യവുകളിൽ ചെറുതു വലുതുമായ വാക്യാംശത്തിലൂടെ വിവരിക്കുന്ന രചന .ഇതിലെ വിവരണങ്ങളിലെ അളവുകൾ സംയുക്തങ്ങൾ ബൈനോമിയൽ തിയറിയോട് സാദ്ര്ശ്യമുള്ളവയാണ്‌.ഹാലായുധന്റെ ഭാഷ്യത്തിൽ പാസ്ക്കലിന്റെ തികോണ(മെരുപ്രസ്താരം)ത്തിന്റെ അവതരണം ഉൽപ്പെടുന്നു.പിംഗളയുടെ രചനയിൽ ഫിബൊനക്കിയുടെ സംഖ്യകളുംFibonacci numbers) ഉൽപ്പെടുന്നു.അതിനെ മന്ത്രമേരു എന്ന് പറയപ്പെടുന്നു.
പൂജ്യത്തിനെ തെറ്റായി പലപ്പോഴും തെറ്റായി പിംഗള ദ്വിനാമ സംഖ്യയിൽ ഉപയോഗിച്ചിരുന്നു.സാധാരണ 0 വും 1ഉം മാണ്‌ ആധുനിക ഗണിതശാസ്ത്രത്തിൽ ഉപയോഗിച്ചിരുന്നത്.എന്നാൽ പിംഗള ചെറുതും വലുതുമായ രൂപത്തിലാണ്‌ അവ ചിട്ടപ്പെടുത്തിരുന്നത്.പിംഗളയുടെ രീതിയിൽ ബൈനറി ശ്രേണി ആരംഭിക്കുന്നത് ഒന്നിൽ നിന്നായിരുന്നു.(നാല്‌ ചെറിയ ബൈനറി ലിപിയിൽ--“0000”--ഇതാണ്‌ ആദ്യത്തെ ശ്രേണി),nth ശ്രേണി ബൈനറി രൂപത്തിൽ [n-1],എഴുതിരിക്കുന്നത് തിരിച്ചായിരുന്നു.
പുറത്തേക്കുള്ള കണ്ണികൾ
വർഗ്ഗം:ഇന്ത്യൻ ഗണിതശാസ്ത്രജ്ഞർ വർഗ്ഗം:ക്രിസ്തുവിനു മുൻപ് ജനിച്ചവർ
ബെൽഗൊറോഡിന്റെ പതാക
ലഘുചിത്രം|ബെൽഗൊറോഡിന്റെ പതാക റഷ്യൻ ഫെഡറേഷനിലെ ബെൽഗൊറോഡ് മേഖലയിലെ ബെൽഗൊറോഡ് നഗരത്തിന്റെ ഔദ്യോഗിക ചിഹ്നങ്ങളിലൊന്നാണ് ബെൽഗൊറോഡിന്റെ പതാക. നഗരവാസികളുടെ ഐക്യത്തിന്റെയും ഇടപെടലിന്റെയും പ്രതീകമാണ് പതാക.
നിലവിലെ പതാക 1999 ജൂലൈ 22 ന് ബെൽഗൊറോഡ് സിറ്റി കൗൺസിൽ ഓഫ് ഡെപ്യൂട്ടീസ് നമ്പർ 321 ന്റെ തീരുമാനപ്രകാരം അംഗീകരിക്കപ്പെട്ടു, കൂടാതെ 2002 ൽ 978 നമ്പർ രജിസ്ട്രേഷനുമായി റഷ്യൻ ഫെഡറേഷന്റെ സ്റ്റേറ്റ് ഹെറാൾഡിക് രജിസ്റ്ററിൽ പ്രവേശിച്ചു.
വിവരണം
ബെൽഗൊറോഡ് നഗരത്തിന്റെ പതാക (ചുവടെ വെള്ള വരയുള്ള നീല ക്യാൻവാസ്) മഞ്ഞ സിംഹം അതിന്റെ പിൻകാലുകളിൽ നിൽക്കുന്നതായി ചിത്രീകരിക്കുന്നു, അതിന് മുകളിൽ വെളുത്ത കഴുകൻ ഉയരുന്നു. നഗര ചിഹ്നങ്ങൾ 300 വർഷത്തിലേറെ പഴക്കമുള്ളവയാണ്, പീറ്റർ ഒന്നാമന്റെ ഭരണകാലത്ത് പ്രത്യക്ഷപ്പെട്ടു. പോൾട്ടാവ യുദ്ധത്തിൽ (1709) സ്വീഡിഷുകാർക്കെതിരായ വിജയത്തിന്റെ ബഹുമാനാർത്ഥം റഷ്യൻ സാർ ബെൽഗൊറോഡിലെ ജനങ്ങൾക്ക് അങ്കി സമ്മാനിച്ചു. 1712-ൽ, ശത്രുവിനെ പരാജയപ്പെടുത്തിയ ബെൽഗൊറോഡ് റെജിമെന്റിന്റെ ബാനറിൽ കോട്ട് ഓഫ് ആംസ് ചിത്രീകരിച്ചു, 1727-ൽ ഇത് പുതുതായി രൂപീകരിച്ച പ്രവിശ്യയുടെ പ്രതീകമായി മാറി.
ഈശ്വരനുണ്ണി
പ്രസിദ്ധനായ മിഴാവ് വാദകനാണ് കലാമണ്ഡലം ഈശ്വരനുണ്ണി (ജനനം : 1959). ഇന്ത്യയിലും നിരവധി വിദേശ രാജ്യങ്ങളിലും അവതരണങ്ങൾ നടത്തിയിട്ടുണ്ട്. കേരള സംഗീത നാടക അക്കാദമി പുരസ്കാരമുൾപ്പെടെ അനേകം പുരസ്കാരങ്ങൾ ലഭിച്ചിട്ടുണ്ട്. മിഴാവിൽ കേളി, തായമ്പക, പഞ്ചാരിമേളം, പഞ്ചവാദ്യം എന്നി ആവിഷ്‌കാരങ്ങൾ ചിട്ടപ്പെടുത്തി ലോകത്തിന് മുന്നിൽ ആദ്യമായി അവതരിപ്പിച്ചത് ഈശ്വരനുണ്ണിയാണ്.
ജീവിതരേഖ
1959ൽ ശ്രീകൃഷ്ണപുരം മണ്ണമ്പറ്റ പാർത്തല വാരിയത്ത് ചിന്നമ്മു വാരസ്യാരുടേയും പച്ചായിൽ വാരിയത്ത് കൃഷ്ണവാര്യരുടേയും മകനായി ജനിച്ച ഈശ്വരനുണ്ണി എട്ടാം ക്ലാസ് വരെയുള്ള കടമ്പഴിപ്പുറം ഹൈസ്‌കൂളിലെ പഠനത്തിനുശേഷം കലാമണ്ഡലത്തിൽ ചേർന്നു. നാലുവർഷത്തെ ഡിപ്ലോമ പഠനത്തിനുശേഷം പോസ്റ്റ്ഗ്രാജ്വേഷനും നേടി. ചാക്യാർകൂത്ത്, പതക്കം, മിഴാവ്,ചെണ്ട, തിമില എന്നിവ അദ്ദേഹം അഭ്യസിച്ചിട്ടുണ്ട്. പത്മശ്രീ മാണി മാധവ ചാക്യാർ ഉൾപ്പെടെ പ്രഗല്ഭരായ ഗുരുക്കളുടെശിക്ഷണത്തിലാണ് കല പഠിച്ചത്. 1982-ൽ കലാമണ്ഡലത്തിൽ മിഴാവ് അധ്യാപകനായി. ഹോളണ്ട്, ഫ്രാൻസ്, ഇറ്റലി, ജർമനി, അമേരിക്ക എന്നിവിടങ്ങളിലെല്ലാം കലാമണ്ഡലം സംഘത്തോടൊപ്പം ചാക്യാർകൂത്ത് അവതരിപ്പിച്ചു. ന്യൂയോർക്കിലെ സ്റ്റോണി ബ്രൂക്ക് യൂണിവേഴ്‌സിറ്റിയിൽ വിസിറ്റിങ് പ്രൊഫസറായും സേവനമനുഷ്ഠിച്ചു. 2003-ൽ സിയോളിലും പൗസ്സാനിലും ചീഫ് ആർട്ടിസ്റ്റായി തായമ്പക അവതരിപ്പിച്ചു.
'നോട്ടം' സിനിമയിൽ അച്യുതൻ നമ്പ്യാർ എന്ന കഥാപാത്രമായി വേഷമിട്ടിട്ടുണ്ട്. കൂടാതെ അടൂർ ഗോപാലക്ൃഷണന്റെ എലിപ്പത്തായം, അരവിന്ദന്റെ കാഞ്ചനസീത, ഷാജി.എൻ.കരുണിന്റെ സ്വപാനം എന്നീ സിനിമകളിലും അഭിനയിച്ചിട്ടുണ്ട്.
കലാമണ്ഡലത്തിലെ സീനിയർ പ്രൊഫസറായ അദേഹം മിഴാവ് വകുപ്പ് മേധാവിയുമായി പ്രവർത്തിച്ച അദ്ദേഹം 2015 മാർച്ച് രണ്ടിന് അദേഹം കലാമണ്ഡത്തിൽ നിന്ന് വിരമിച്ചു.
മിഴാവിനെ കുറിച്ച് മിഴാവൊലി എന്ന ഗ്രന്ഥം രചിച്ചിട്ടുണ്ട്.
അവലംബം
വർഗ്ഗം:മിഴാവ് വാദകർ വർഗ്ഗം:ചാക്യാർകൂത്ത് കലാകാരന്മാർ വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ
തോട്ടശ്ശേരി ചിന്നമ്മു അമ്മ
ആദ്യ കാല മോഹിനിയാട്ട നർത്തകിയും നൃത്ത അധ്യാപികയുമായിരുന്നു 'പഴയന്നൂർ തോട്ടശ്ശേരി വീട്ടിൽ ചിന്നമ്മു അമ്മ'. കലാമണ്ഡലത്തിന്റെ ആരംഭ കാലത്ത് വള്ളത്തോൾ മോഹിനിയാട്ടം പരിശീലിപ്പിക്കുന്നതിന് അവരെയാണ് കണ്ടെത്തിയത്. ചെറുപ്പത്തിൽ തന്നെ പ്രശസ്ത നട്ടുവന്റെ (നൃത്താധ്യാപകൻ) കീഴിൽ മോഹിനിയാട്ടം അഭ്യസിച്ച ചിന്നമ്മുഅമ്മയെക്കുറിച്ച് വിവരം ലഭിച്ചു. കലാമൊഴി കൃഷ്ണ മേനോൻ മോഹിനിയാട്ടം ട്രൂപ്പിനൊപ്പം നർത്തകിയായി യാത്ര ചെയ്തിട്ടുണ്ട്. ചിന്നമ്മുഅമ്മയുടെ ഭർത്താവ് മാധവൻ നായർ തന്റെ ഭാര്യയെ വീണ്ടും മോഹിനിയാട്ടം നർത്തകിയാക്കാൻ വിമുഖത കാണിച്ചെങ്കിലും കലാമണ്ഡലം പ്രതിനിധിയായിരുന്ന മാധവൻ നമ്പീഷൻ, നായരെ തന്ത്രപൂർവം അനുനയിപ്പിക്കുകയും ചിന്നമ്മുഅമ്മയെ പൊതുവേദികളിൽ അവതരിപ്പിക്കാൻ ആവശ്യപ്പെടില്ലെന്നും കലാമണ്ഡലം മോഹിനിയാട്ടം പഠിപ്പിക്കണമെന്നും ഈ മഹത്തായ നൃത്തരൂപത്തെ വംശനാശത്തിൽ നിന്ന് രക്ഷിക്കാൻ സ്ഥാപനത്തെ സഹായിക്കണമെന്നും വാക്ക് നൽകി. ഇതിനായി 20 രൂപ പ്രതിമാസ പ്രതിഫലം അവർ വാഗ്ദാനം ചെയ്തു. 1949 ൽ ചിന്നമ്മുഅമ്മ കലാമണ്ഡലത്തിൽ ചേർന്ന് കളരിയുടെ ചുമതല ഏറ്റെടുത്തു.
കലാമണ്ഡലത്തിൽ
കൗമാരത്തിനുശേഷം മോഹിനിയാട്ടത്തിൽനിന്ന് ഏറെക്കാലം വേർപെട്ടുകഴിഞ്ഞ ആ ഗുരുനാഥയുടെ ഓർമയിൽ കുറച്ചു കാര്യങ്ങളേ ഓർമ്മയിലുണ്ടായിരുന്നുള്ളൂ. രണ്ടു ജതിസ്വരം, ഓരോ ചൊൽക്കെട്ട്, വർണം, പദം, നഷ്ടപ്രായമായ തില്ലാന ഇത്രയുമാണ് ആകെ മോഹിനിയാട്ടമായി ഉണ്ടായത്. ചിന്നമ്മുഅമ്മ 15 വർഷത്തോളം കലാമണ്ഡലത്തിൽ മോഹിനിയാട്ടത്തിന്റെ ഗുരുവായി തുടർന്നു.
പ്രസിദ്ധ ന‍ർത്തകിയായ കനക് റെലെ ഇവരുടെ നൃത്ത പ്രകടനം ഫോർഡ് ഫൗണ്ടേഷന്റെ സഹായത്തോടെ പകർത്തിയിട്ടുണ്ട്.
അഴലംബം
<References/>
വർഗ്ഗം:മോഹിനിയാട്ടം നർത്തകർ
വിശാഖ സിങ് (അഭിനേത്രി)
വിശാഖ സിങ് Vishakha Singh (born 5 May 1986) ഇന്ത്യൻ സിനിമാനടിയും നിർമ്മാതാവുമാണ്.
ബോളിവുഡിൽ ചേരുമ്മുമ്പ് അവർ തെക്കേഇന്ത്യൻ ഭാഷാചിത്രങ്ങളിൽ അഭിനയിച്ചു. അശുതോഷ് ഗൊവാരിക്കറുടെ ചിത്രങ്ങളിലാണ് ബോളിവുഡിൽ അഭിനയത്തിനു തുടക്കമായത്. ദീപിക പദുകോൺ, അഭിഷേക് ബച്ചൻ എന്നിവരോടൊപ്പം അവർ ഖെലീൻ ഹം ജീ ജാൻസെ എന്ന ചിത്രത്തിലഭിനയിച്ചു. ഈ ചിത്രത്തിലെ റോളിനു സ്റ്റാർഡസ്റ്റ് അവാർഡ്സ് 2010ലെ ഏറ്റവും നല്ല വെല്ലുവിളി നെരിട്ട അഭിനയത്തിനു ലഭിച്ചു.
അവർ തന്റെ പിതാവിന്റെ ലണ്ടനും ദുബായിയും ആസ്ഥാനമായ കമ്പനിയിൽ പാർട്ട് ടൈമായി ജോലിചെയ്തുവരുന്നുണ്ട്. അവരുടെ പിതാവിന്റെ പേര് ജിതേന്ദ്ര സിംഗ് എന്നാണ്. അവർ കാൻ ചലച്ചിത്രോത്സവത്തിലെ റെഡ് കാർപെറ്റിൽ സ്ഥിരമായി പോകുന്നയാളാണ്. അതുപോലെ കാൻ ചലച്ചിത്രോത്സവത്തിൽ പ്രൊഡ്യൂസെഴ്സ് വർക്കുഷോപ്പിൽ 2014ൽ പങ്കെടുത്തിട്ടുണ്ട്. മേയ് 2015ൽ വിശാഖ ഇറ്റലിയിലെ റോമിൽ റോം ഇൻഡിപെന്റൻസ് ഫിലിം ഫസ്റ്റിവലിലെ ജൂറിയായി പങ്കെടുത്തു. സൃഷ്ടി മദുരൈയുടെ കമ്മിറ്റി മെംബറായും പ്രവർത്തിച്ചുവരുന്നുണ്ട്.
പ്രവർത്തനം
വിശാഖ അബുദാബി ഇന്ത്യൻ സ്കൂൾ, ഡെൽഹി പബ്ലിക് സ്കൂൾ എന്നിവിടങ്ങളിൽനിന്നുമാണ് തന്റെ സ്കൂൾപഠനം പൂർത്തിയാക്കിയത്. ഡെൽഹി സർവ്വകലാശാലയിൽനിന്നും ബിസിനസ്സ് പഠനത്തിൽ തന്റെ ബിരുദം കരസ്തമാക്കി. അവർക്ക് ഒരു അദ്ധ്യാപികയാകാൻ ആയിരുന്നു ആഗ്രഹം. അങ്ങനെ അവർ അഡ്വർടൈസിങിലും പബ്ലിക് റിലേഷൻസിലും തന്റെ ബിരുദാനതര ബിരുദം നേടി. 2007ൽ അവർ മോഡലിങ് തുടങ്ങി. ടെലിവിഷനിലും പത്രങ്ങളിലും അവർ പ്രത്യക്ഷപ്പെട്ടു. അവർ ആദ്യമായി ചെയ്ത തെലുഗു ഫീച്ചർ ഫിലിമായ ഞാപകം ഒരു വിജയമായിരുന്നില്ല. അതിനുശേഷം അവർ ഒരു തമിഴ് ചിത്രത്തിലും രണ്ട് കന്നഡ ചിത്രത്തിലും അഭിനയിച്ചു. ഹൗസ്ഫുൾ, അന്തരാത്മ എന്നിവയായിരുന്നു രണ്ട് കന്നഡ ചിത്രങ്ങൾ.
അവർ തന്റെ ആദ്യ ഹിന്ദി ചിത്രമായ ഹം സെ ജഹാൻ നിർമ്മിച്ചു. ഇത് 2008ൽ തിയേറ്ററുകളിലെത്തിയെങ്കിലും ഒരിക്കലും ഇത് ഡി വി ഡിയായി പുറത്തുവന്നില്ല. എന്നിരുന്നാലും, 2011ൽ പുറത്തുവന്ന ഖെലീൻ ഹം ജീ ജാൻസെ എന്ന ചിത്രത്തിലെ അഭിനയത്തിനു റ്റാർഡസ്റ്റ് അവാർഡ്സ് ഏറ്റവും നല്ല വെല്ലുവിളി നേരിട്ട അഭിനയത്തിനു ലഭിച്ചു. അവർ അഭിനയിച്ച അഭിജീത് സെൻ ഗുപ്തയുടെ ദോ ഔർ ദോ പാഞ്ച് എന്ന സിനിമ പുറത്തുവന്നില്ല.
2012ൽ വിശാഖ സിനിമാ നിർമ്മാണത്തിലേയ്ക്കു കടന്നു. വാസൻ ബാല സംവിധാനം ചെയ്ത പെഡ്ലേഴ്സ് എന്ന സിനിമയുടെ സഹനിർമ്മാതാവ് ആയി. മറ്റു നിർമ്മാതാക്കൾ ഗുനീത് മോങ്ഗ, അനുരാഗ് കാശ്യപ് എന്നിവരായിരുന്നു. പെഡ്ഡ്ലേഴ്സ് കാൻ ചലച്ചിത്രോത്സവത്തിലെ നിരുപണവാരത്തിലേയ്ക്കു തിരഞ്ഞെടുത്തു, അവർ മറ്റൊരു ചിത്രമായ ഹറാംഖോർ ഗുനീത് മോങ്ഗ, അനുരാഗ് കാശ്യപ് എന്നിവരുമായിച്ചേർന്ന് നിർമ്മിച്ചു. ഇതിനുശേഷം തമിഴിൽ വീണ്ടും അഭിനയരംഗത്തേയ്ക്കു കടന്നുവന്നു. Tവിശാഖയുടെ രണ്ടാമത്തെ തമിഴ് ചിത്രമായ കാണ്ണാ ലഡ്ഡു തിന്ന ആശൈയാ 2013 ജനുവരി 13നു റിലീസ് ചെയ്തു. തമിഴിലെ ആ വർഷത്തെ ആദ്യ ബ്ലോക്ക് ബസ്റ്റർ സിനിമയായി അതു മാറി. 2013ൽ തിരികെ ബോളിവുഡിൽ തുടർച്ചയായി 3 സിനിമകളിൽ അഭിനയിക്കാൻ കരാറൊപ്പിട്ടു. അവരുടെ ആദ്യ രണ്ടു ചിത്രങ്ങൾ, ഫക്രി, അങ്കുർ അറോറ മർഡർ കേസ് എന്നിവ ആയിരുന്നു. ഇതിൽ ആദ്യ ചിത്രം നിർമ്മിച്ചത് ഫർഹാൻ അക്തരും റിതേഷ് സിധ്വാനിയും ചേർന്നായിരുന്നു. ഇതിൽ രണ്ടാമത്തെ ചിത്രമായ അങ്കുർ അറോറ മർഡർ കേസ് നിർമ്മിച്ചത് വിക്രം ഭട്ട് ആയിരുന്നു. 2013 ജൂൺ 14നായിരുന്നു രണ്ട് ചിത്രങ്ങളും പുറത്തുവന്നത്. ഭജതേ രഹോ എന്ന അവരുടെ മൂന്നാമത്തെ ചിത്രം പുറത്തുവന്നത് അടുത്തമാസമായിരുന്നു. ഷഹന്ത് ഷാ ആയിരുന്നു സവിധാനം നിർവ്വഹിച്ചത്. ഫുക്രി വളരെയധികം മറ്റങ്ങളുണ്ടാക്കിയ ചിത്രമാണെന്നവർ പറഞ്ഞു. ഈ ചിത്രത്തിനുശേഷം 9 ചിത്രങ്ങൾ അവരുടേതായി പുറത്തുവന്നു.
സാമൂഹ്യപ്രവർത്തനം
വിശാഖ സിങ്, ഗോപീ ഷങ്കർ മദുരൈയോടൊപ്പം അത്ലിറ്റ് ആയ ശാന്തി സൗന്തിരരാജനുവേണ്ടി അനേകം പരാതികൾ നാഷണൽ കമ്മിഷൻ ഫോർ ഷെഡ്യൂൾഡ് കാസ്റ്റ്സ്, ദേശീയ മനുഷ്യാവകാശ കമ്മീഷൻ (ഇന്ത്യ)എന്നീ സ്ഥാപനങ്ങളിൽ നൽകി. തമിൾനാട് സ്പോട്സ് ഡവലപ്മെന്റ് അഥോറിറ്റിയിൽ ഒരു സ്ഥിരം ജോലി ശാന്തിക്കു ലഭ്യമാകാനായി ജസ്റ്റിസ് ഫോർ ശാന്തി കാമ്പൈൻ നടത്തി.
അവലംബം
വർഗ്ഗം:1986-ൽ ജനിച്ചവർ വർഗ്ഗം:ഹിന്ദി ചലച്ചിത്രനടിമാർ വർഗ്ഗം:കന്നഡചലച്ചിത്ര നടിമാർ വർഗ്ഗം:മലയാളചലച്ചിത്രനടിമാർ വർഗ്ഗം:തമിഴ്‌ചലച്ചിത്ര നടിമാർ വർഗ്ഗം:തെലുഗു ചലച്ചിത്രനടിമാർ വർഗ്ഗം:ജീവിച്ചിരിക്കുന്ന പ്രമുഖർ
കരോൾ ജെ. ആഡംസ്
ഒരു അമേരിക്കൻ എഴുത്തുകാരിയും ഫെമിനിസ്റ്റും മൃഗസംരക്ഷണ വക്താവുമാണ് '''കരോൾ ജെ. ആഡംസ്''' (ജനനം: 1951). ദി സെക്ഷ്വൽ പൊളിറ്റിക്സ് ഓഫ് മീറ്റ്: എ ഫെമിനിസ്റ്റ്-വെജിറ്റേറിയൻ ക്രിട്ടിക്കൽ തിയറി (1990), ദി പോണോഗ്രാഫി ഓഫ് മീറ്റ് (2004) എന്നിവയുൾപ്പെടെ നിരവധി പുസ്തകങ്ങളുടെ രചയിതാവാണ് അവർ. സ്ത്രീകളെയും മനുഷ്യേതര മൃഗങ്ങളെയും അടിച്ചമർത്തുന്നത് തമ്മിലുള്ള ബന്ധമാണ് അവർ വാദിക്കുന്ന കാര്യങ്ങളിൽ ശ്രദ്ധ കേന്ദ്രീകരിക്കുന്നത്. 2011 ൽ അനിമൽ റൈറ്റ്സ് ഹാൾ ഓഫ് ഫെയിമിൽ അവരെ ഉൾപ്പെടുത്തി.
ജീവിതരേഖ
കരോൾ ജെ. ആഡംസ് 1951 ൽ ന്യൂയോർക്കിൽ ജനിച്ചു. ഒരു ഫെമിനിസ്റ്റ്-സസ്യാഹാരിയും അഭിഭാഷകയും ആക്ടിവിസ്റ്റും സ്വതന്ത്ര പണ്ഡിതയുമാണ് അവർ. ചെറുപ്പത്തിൽത്തന്നെ, ഫെമിനിസ്റ്റും സിവിൽ റൈറ്റ്സ് ആക്ടിവിസ്റ്റുമായ അമ്മയെ ആഡംസ് സ്വാധീനിച്ചിരുന്നു. ഒപ്പം അവരുടെ അച്ഛനെയും ഓർമിക്കുന്നു. അമേരിക്കൻ ഐക്യനാടുകളുടെ വടക്കുകിഴക്കൻ മേഖലയിലെ ഗ്രേറ്റ് തടാകങ്ങളിലൊന്നായ ഈറി തടാകത്തിന്റെ മലിനീകരണം സംബന്ധിച്ച ആദ്യത്തെ വ്യവഹാരങ്ങളിൽ പങ്കെടുത്ത ഒരു അഭിഭാഷകനായിരുന്നു അദ്ദേഹം. ന്യൂയോർക്കിലെ ഫോറസ്റ്റ്വില്ലെ എന്ന ചെറിയ ഗ്രാമത്തിലാണ് ആഡംസ് വളർന്നത്. ഹൈസ്കൂളിൽ ഒരു ഗ്രേഡ് ഒഴിവാക്കി കോളേജ് ഇംഗ്ലീഷ് കോഴ്സുകൾ എടുത്ത ശേഷം ആഡംസ് റോച്ചസ്റ്റർ സർവ്വകലാശാലയിൽ ചേർന്നു. ഇംഗ്ലീഷിലും ചരിത്രത്തിലും പ്രാവീണ്യം നേടി. റോച്ചസ്റ്റർ സർവകലാശാലയിൽ ബിരുദധാരിയായതിനാൽ, വനിതാ പഠന കോഴ്‌സുകൾ സർവകലാശാലയുടെ കോഴ്‌സ് കാറ്റലോഗിലേക്ക് കൊണ്ടുവരുന്നതിൽ അവർ പങ്കാളിയായിരുന്നു.
ഒരു വേട്ടയാടൽ അപകടത്തിൽ കൊല്ലപ്പെട്ട അവളുടെ കുടുംബ വക കുതിരയുടെ മൃതദേഹം കണ്ടെത്തിയതും ആ രാത്രി ഒരു ഹാംബർഗർ കഴിച്ചതും ആഡംസ് ഓർക്കുന്നു. തന്റെ കുതിരയുടെ മരണത്തിൽ വിലപിക്കുന്നത് കാപട്യമാണെന്ന് അവൾ നിഗമനം ചെയ്തു. എന്നിട്ടും അറുത്ത പശുവിനെ തിന്നുന്നതിൽ പ്രശ്‌നമില്ല. ഇത് അവളുടെ സസ്യാഹാര യാത്രയുടെ തുടക്കമായി. അനിമൽ നൈതികതയിലെ ഫെമിനിസ്റ്റ് കെയർ തിയറിയുടെ തുടക്കക്കാരി കൂടിയാണ് അവർ. മൃഗങ്ങളോടും മറ്റ് ആക്ടിവിസങ്ങളോടും ഉള്ള ധാർമ്മിക ചികിത്സയ്ക്കായി ആഡംസ് തുടർന്നും പ്രവർത്തിക്കുന്നു. കോളേജുകൾ സന്ദർശിക്കുന്നതിലൂടെയും കോഴ്‌സുകൾ പഠിപ്പിക്കുന്നതിലൂടെയും ഇന്റർനെറ്റിലൂടെയും സോഷ്യൽ മീഡിയയുടെ വ്യത്യസ്‌ത ഫോറങ്ങളിലൂടെയും അവൾ ഇത് ചെയ്യുന്നു. അതിൽ അവൾക്ക് വിശാലമായ പ്രേക്ഷകരിലേക്ക് എത്തിച്ചേരാനാകും. ടെക്‌സാസിലെ ഡാളസിൽ ദി സ്റ്റ്യൂപോട്ട് നേതൃത്വം നൽകുന്ന ഈ നൂതന നഗര വികസനം സൃഷ്ടിക്കുന്നതിൽ കഴിഞ്ഞ അഞ്ച് വർഷമായി ആഡംസ് വളരെയധികം ഏർപ്പെട്ടിട്ടുണ്ട്. ആഡംസ് ഒരു സൈദ്ധാന്തിക ആത്മകഥയിലും ജെയ്ൻ ഓസ്റ്റെനെക്കുറിച്ചും പരിചരണം നൽകുന്നതിനെക്കുറിച്ചും ഒരു പുസ്തകത്തിലും പ്രവർത്തിക്കുന്നു. "കെയർ ത്രൂ കെയറിന്റെ തത്വശാസ്ത്രത്തിലേക്ക്" എന്ന പ്രോജക്റ്റിലും അവർ പ്രവർത്തിക്കുന്നു. ഇതിനെക്കുറിച്ചുള്ള ഒരു ഉപന്യാസം ക്രിട്ടിക്കൽ എൻക്വയറിയിൽ വരാനിരിക്കുന്നു. ആഡംസ് തന്റെ സിദ്ധാന്തങ്ങൾ തന്നാൽ കഴിയുന്ന വിധത്തിൽ സഹായിക്കാനും പ്രചരിപ്പിക്കാനും ദി സെക്ഷ്വൽ പൊളിറ്റിക്സ് ഓഫ് മീറ്റ് സ്ലൈഡ് ഷോ കാണിക്കുന്നത് തുടരുന്നു. അവസാനമായി ആഡംസ് തന്റെ സഹ-രചയിതാക്കളായ പാറ്റി ബ്രീറ്റ്മാൻ, വിർജീനിയ മെസ്സിന എന്നിവർക്കൊപ്പം ഒരു പുസ്തകം ഈവൻ വെഗൻസ് ഡൈ പൂർത്തിയാക്കുകയാണ്. കരോൾ ജെ. ആഡംസ് ഈ ഗ്രഹത്തിലെ അവളുടെ ഉദ്ദേശ്യങ്ങളെക്കുറിച്ച് പറഞ്ഞു, ""എന്റെ ജീവിതത്തിൽ, സാധ്യമായ ഏറ്റവും ചെറിയ ദോഷം ചെയ്യാൻ ഞാൻ ആഗ്രഹിക്കുന്നു," അവൾ പറഞ്ഞു, "എനിക്ക് ഈ ഭൂമിയിൽ നിസ്സാരമായി നടക്കണം." അവളുടെ ജീവിതത്തിന്റെ നേട്ടങ്ങളും അവളുടെ ലക്ഷ്യങ്ങളും അഭിലാഷങ്ങളും ഈ തത്ത്വചിന്തയെ പ്രതിഫലിപ്പിച്ചു. Chooseveg.com എന്ന വെബ്‌സൈറ്റ് "ചരിത്രം സൃഷ്‌ടിക്കുന്ന 20 വിട്ടുവീഴ്ച ചെയ്യാത്ത സസ്യാഹാരികളായ സ്ത്രീകളിൽ" ഒരാളായി ആഡംസിനെ തിരഞ്ഞെടുത്തു. പട്ടികയിൽ ഉൾപ്പെട്ട മറ്റുള്ളവർ ഒരു കാലത്ത് വനിതാ ടെന്നീസിൽ ലോക ഒന്നാം നമ്പർ ആയിരുന്ന എലൻ ഡിജെനെറസ് ഷോയിൽ നിന്നുള്ള വീനസ് വില്യംസ്, എലൻ ഡിജെനെറസ് എന്നിവരായിരുന്നു.
ദി സെക്ഷ്വൽ പൊളിറ്റിക്സ് ഓഫ് മീറ്റ്: എ ഫെമിനിസ്റ്റ്-വെജിറ്റേറിയൻ ക്രിട്ടിക്കൽ തിയറി
മീറ്റ്ന്റെ ലൈംഗിക രാഷ്ട്രീയം: ഒരു ഫെമിനിസ്റ്റ്-വെജിറ്റേറിയൻ ക്രിട്ടിക്കൽ തിയറി ചർച്ചചെയ്യുന്നു, പ്രത്യേകിച്ച് ക്ഷാമകാലത്ത്, സ്ത്രീകൾ പലപ്പോഴും "മികച്ച" ഭക്ഷണമായി അവർ കരുതുന്ന മാംസം പുരുഷന്മാർക്ക് നൽകുന്നത്. ഫെമിനിസവും സസ്യാഹാരവും, പുരുഷാധിപത്യവും മാംസാഹാരവും തമ്മിലുള്ള ബന്ധവും, ചരിത്രപരമായും സാഹിത്യ ഗ്രന്ഥങ്ങളുടെ വായനയിലൂടെയും അവർ ചർച്ച ചെയ്യുന്നു. പുസ്തകത്തിൽ രൂപപ്പെടുത്തിയിരിക്കുന്ന ഒരു പ്രധാന സിദ്ധാന്തം അബ്സെന്റ് റഫറൻറ് ആണ്, ആളുകൾ മാംസാഹാരം കഴിക്കുന്നുണ്ടെന്നും അശ്ലീലസാഹിത്യത്തിൽ സ്ത്രീകളെ വസ്തുനിഷ്ഠമാക്കുന്നതിന് പിന്നിലുണ്ടെന്നും അവർ ഇത് വിശദീകരിക്കുന്നു.
കുറിപ്പുകൾ
a. Also see Bakeman, Jessica. "Student Survival '08: Campus secrets and legends", City newspaper, August 13, 2008.
കൂടുതൽ വായനയ്ക്ക്
വർഗ്ഗം:1951-ൽ ജനിച്ചവർ
ലിഫ്റ്റിംഗ് സ്റ്റോണുകൾ
ഭാരമേറിയ പ്രകൃതിദത്ത കല്ലുകളാണ് ലിഫ്റ്റിംഗ് സ്റ്റോണുകൾ. അവ ഉയർത്താൻ ആളുകളെ വെല്ലുവിളിക്കുകയും അതിലൂടെ അവരുടെ ശക്തി തെളിയിക്കുകയും ചെയ്യുന്നു. വടക്കൻ യൂറോപ്പിലുടനീളം, പ്രത്യേകിച്ച് സ്കോട്ട്‌ലൻഡ്, വെയിൽസ്, ഐസ്‌ലാൻഡ് (ഇവിടെ അവ സ്റ്റെയിൻറോകിൻ എന്ന് വിളിക്കപ്പെടുന്നു) സ്കാൻഡിനേവിയ, കംബ്രിയയെ കേന്ദ്രീകരിച്ചുള്ള നോർത്ത് വെസ്റ്റ് ഇംഗ്ലണ്ട് എന്നിവിടങ്ങളിൽ ഇവ സാധാരണമാണ്.
അവധി (ഔദ്യോഗികം)
ഔദ്യോഗിക കൃത്യനിർവ്വഹണത്തിൽ നിന്നും അനുമതിയോടുകൂടിയുള്ള വിട്ടുനിൽക്കലിനെയാണ് അവധി എന്നു പറയുന്നത്. .
ലിഫ്റ്റിംഗ് സ്റ്റോണുകൾ
References
വർഗ്ഗം:കല്ലുകൾ
അവധി (ഔദ്യോഗികം)
അവധി പല തരത്തിൽ
അവലംബം
വർഗ്ഗം:അവധി
തൂലിക യുണികോഡ്
യുണികോഡ് വ്യവസ്ഥയിൽ വിന്യസിക്കാനും പ്രദർശിപ്പിക്കാനുമായി മലയാളഭാഷയിലെ അക്ഷരങ്ങൾക്കു മാത്രമായി പ്രത്യേകം തയ്യാറാക്കിയ ഏറ്റവും ആദ്യത്തെ ലിപിസഞ്ചയമാണു് തൂലിക യുണികോഡ്. 2002 ജൂൺ 22നു് തിരുവനന്തപുരത്തെ സോഫ്റ്റ്‌വെയർ സ്ഥാപനമായ സൂപ്പർസോഫ്റ്റ് എന്ന കമ്പനിയുടെ ചീഫ് എക്സ്സിക്യൂട്ടീവ് ഓഫീസർ ആയ അജയലാൽ ആണു് ഈ പുതിയ ലിപിരൂപം പുറത്തിറക്കിയതു്. ഏതാനും മാസങ്ങൾക്കുശേഷം ഇതേ സ്ഥാപനം തൂലിക ട്രെഡീഷണൽ യുണികോഡ് എന്ന പേരിൽ മലയാളത്തിന്റെ തന്നെ പരമ്പരാഗതലിപിസഞ്ചയവും ഇത്തരത്തിൽ അവതരിപ്പിക്കുകയുണ്ടായി.
ലോകത്ത് ആ കാലത്തു് നിലവിലിരുന്ന മിക്ക കംപ്യൂട്ടറുകളിലും ഉപയോഗിച്ചിരുന്ന അക്ഷരപ്രതിനിധാനവ്യവസ്ഥ ആസ്കി (ASCII) എന്ന സമ്പ്രദായത്തെ അധിഷ്ഠിതമാക്കിയായിരുന്നു. ഒരക്ഷരത്തിനു് എട്ടു ബിറ്റുകൾ മാത്രം നീക്കിവെച്ചിരുന്ന ഈ വ്യവസ്ഥയിൽ ഇംഗ്ലീഷ് ഒഴിച്ചുള്ള മറ്റു ഭാഷകൾക്കു് അവയുടെ അക്ഷരങ്ങളെ തനതായി കമ്പ്യൂട്ടർ ഭാഷയിൽ പ്രതിനിധീകരിക്കുവാൻ സൗകര്യമുണ്ടായിരുന്നില്ല. അതുകൊണ്ടു് വിവിധ കമ്പ്യൂട്ടർ നിർമ്മാതാക്കളും മറ്റു സ്ഥാപനങ്ങളും ചേർന്നു് യുണികോഡ് എന്ന പേരിൽ പുതിയൊരു അക്ഷരപ്രതിനിധാനസംവിധാനത്തിനു് അടിസ്ഥാനരൂപം നൽകി. അതോടെ, ലിനക്സ്, മൈക്രോസോഫ്റ്റ് വിൻഡോസ് തുടങ്ങിയ ഓപ്പറേറ്റിങ്ങ് സിസ്റ്റങ്ങളുടെ പുതിയ അവതരണങ്ങളിൽ യുണികോഡ് ഉപയോഗവും സാദ്ധ്യമായിത്തുടങ്ങി. എന്നാൽ മലയാളം പോലുള്ള ഭാരതീയഭാഷകളിൽ ഈ വ്യവസ്ഥയ്ക്കു് അനുയോജ്യമായ ലിപിസഞ്ചയങ്ങൾ ലഭ്യമായിരുന്നില്ല. വിൻഡോസിൽ തന്നെ ഏരിയൽ യുണികോഡ് എന്നൊരു ലിപിസഞ്ചയം ലഭ്യമായിരുന്നെങ്കിലും അതിൽ അടങ്ങിയിരുന്ന മലയാളം ലിപിവ്യവസ്ഥ തുലോം പരിമിതമായിരുന്നു. ഈ സാഹചര്യത്തിലാണു് തൂലിക യുണികോഡ് പുറത്തിറങ്ങിയതു്.
ആദ്യമായി പുറത്തിറങ്ങിയ ഈ ലിപിസഞ്ചയങ്ങൾ സാങ്കേതികമായി പൂർണ്ണമായിരുന്നില്ല. യുണികോഡിന്റെ തന്നെ മാനകീകരണം പൂർത്തിയാവാത്തതുകൊണ്ടായിരുന്നു മുഖ്യമായും ഈ പോരായ്മകൾ. ഉദാഹരണത്തിനു് നിത്യോപയോഗത്തിൽ തീരെ പ്രചാരം കുറഞ്ഞുപോയിരുന്ന മലയാളം അക്കരൂപങ്ങളായിരുന്നു അന്നത്തെ മലയാളം യുണികോഡിൽ ഉണ്ടായിരുന്നതു്. കൂടാതെ, മലയാളത്തിന്റെ പ്രത്യേകതയായ ചില്ലക്ഷരങ്ങൾ എങ്ങനെയാണു വിന്യസിക്കേണ്ടതെന്നു് നിയതമായ അനുമാനം അപ്പോൾ വന്നിരുന്നില്ല. ലിപി ലഭ്യമാണെങ്കിൽ പോലും പല ഓപ്പറേറ്റിങ്ങ് സിസ്റ്റങ്ങളിലും അവയെ ശരിയായ വിധത്തിൽ പ്രദർശിപ്പിക്കാനുതകുന്ന മദ്ധ്യവർത്തി സോഫ്റ്റ്‌വെയറുകൾ (Uniscribe engines) ക്രമീകരിക്കുക എന്നതു് ദുഷ്കരമായ ഒരു പ്രയത്നമായി തുടർന്നു എന്നതും മലയാളം കമ്പ്യൂട്ടിങ്ങിൽ യുണികോഡിന്റെ പ്രചാരം വർഷങ്ങളോളം താമസിപ്പിക്കാൻ ഇടയായി.
മലയാളം യുണികോഡ് ആവശ്യമായിരുന്ന മലയാളം വിക്കിപീഡിയ, ബ്ലോഗുകൾ തുടങ്ങിയ വെബ് സൈറ്റുകളും മറ്റും പ്രയോഗത്തിൽ വരാനും പ്രാരംഭകാലഘട്ടത്തിൽ അഭിവൃദ്ധിപ്പെടാനും തൂലിക യുണികോഡ് ഏറെ സഹായകമായി. പിൽക്കാലത്തു് കൂടുതൽ അക്ഷരസമ്പന്നമായ അഞ്ജലി ഓൾഡ് ലിപി, രചന (ഫോണ്ട്), മീര (ഫോണ്ട്), കാർത്തിക (ഫോണ്ട്) തുടങ്ങിയ നിരവധി യുണികോഡ് ലിപികൾ പ്രചാരത്തിലായതോടെ തൂലിക യുണികോഡിന്റെ കേവലപ്രയുക്തത മിക്കവാറും ഇല്ലാതായി.
അവലംബം
വർഗ്ഗം:മലയാളത്തിലെ കമ്പ്യൂട്ടർ ലിപിസഞ്ചയങ്ങൾ
കെ.പി.എ.സി. ഖാൻ
പ്രമുഖനായ നാടക അഭിനേതാവാണ് '''കെ.പി.എ.സി. ഖാൻ'''. കേരളത്തിലെ വിവിധ നാടകവേദികളിൽ സജീവമായി പ്രവർത്തിച്ചു. കുറച്ച് സിനിമകളിലും അഭിനയിച്ചിട്ടുണ്ട്.
ജീവിതരേഖ
കൊച്ചിയിൽ ജനിച്ചു. സാന്താക്രൂസ്‌ ഹൈസ്കൂളിൽ ഒൻപതാം ക്ലാസിൽ പഠിക്കുമ്പോൾ 'പറുദീസാ നഷ്ടം' എന്ന നാടകത്തിലൂടെ അഭിനയ രംഗത്ത് എത്തി. നിരവധി അമച്വർ നാടകങ്ങളിൽ അഭിനയിച്ചു. എയർഫോഴ്സിൽ ജോലി ലഭിച്ചെങ്കിലും അധിക നാൾ തുടർന്നില്ല. ചങ്ങനാശേരി പ്രകാശ്‌ തിയേറ്റേഴ്സിന്റെ നാടകമായ 144 ൽ അഭിനയിച്ചുകൊണ്ട്‌ പ്രഫഷണൽ നാടകരംഗത്തെത്തി. പിന്നീട്‌ കെ.പി.എ.സിയുടെ നാടകങ്ങളിൽ 40 വർഷത്തോളം അഭിനയിച്ചു. കെ.പി.എ.സിയിൽ പുതിയ ആകാശം പുതിയ ഭൂമിയായിരുന്നു ആദ്യനാടകം. രാരിച്ചൻ എന്ന പൗരൻ എന്ന സിനിമയിലും പിന്നീട് മിന്നാമിനുങ്ങ്‌, കൂട്ടുകുടുംബം, തുലാഭാരം, സൃഷ്ടി, ഏണിപ്പടികൾ എന്നീ സിനിമകളിലും അഭിനയിച്ചു.
അവലംബം
വർഗ്ഗം:നാടക അഭിനേതാക്കൾ വർഗ്ഗം:കേരള സംഗീത നാടക അക്കാദമി എൻഡോവ്മെന്റ് ലഭിച്ചവർ
ട്രാവൻകൂർ ലെജിസ്ലേറ്റീവ് കൗൺസിൽ 1888-91
1888 മാർച്ച് 30നാണ് ഇന്ത്യൻ നാട്ടുരാജ്യങ്ങളിലാദ്യമായി ഒരു നിയമനിർമ്മാണ സഭ രൂപീകരിച്ചുകൊണ്ടുള്ള ഉത്തരവ് വന്നത്. ട്രാവൻകൂർ ലെജിസ്ലേറ്റീവ് കൗൺസിൽ അഥവാ തിരുവിതാംകൂർ നിയമനിർമ്മാണസഭയായിരുന്നു ഇത്തരത്തിലെ ആദ്യ സഭ. എട്ടംഗങ്ങളായിരുന്നു സഭയിൽ ആകെയുണ്ടായിരുന്നത്. അഞ്ചുപേർ ഔദ്യോഗികാംഗങ്ങളും മൂന്നുപേർ അനൗദ്യോഗികാംഗങ്ങളുമായിരുന്നു. ഹജൂർകച്ചേരിയുടെ (സെക്രട്ടേറിയറ്റ്) വടക്കേയറ്റത്തുള്ള ദിവാൻ ഓഫീസിന്റെ രണ്ടാം നിലയിലാണ് 1888 ആഗസ്ത് 23 ന് ഉച്ചയ്ക്ക് പന്ത്രണ്ടുമണിക്ക് നിയമനിർമ്മാണ സഭയുടെ ആദ്യയോഗം നടന്നത്. ദിവാൻ ടി. രാമറാവുവായിരുന്നു അധ്യക്ഷൻ. ഈ സഭ പാസാക്കുന്ന നിയമങ്ങളിലാണ് പിന്നീട് മഹാരാജാവ് ഒപ്പുവച്ചിരുന്നത്. അതേവരെ ദിവാനും ഉദ്യോഗസ്ഥന്മാരും ചേർന്ന് എഴുതിയുണ്ടാക്കുന്ന നിയമങ്ങളിൽ രാജാവ് ഒപ്പുവയ്ക്കുകയും അത് വിളംബരങ്ങളായി പ്രസിദ്ധീകരിക്കുകയും ചെയ്യുക എന്ന പതിവായിരുന്നു നിലവിലുണ്ടായിരുന്നത്. അത് ഈ സംവിധാനം തുടങ്ങിയതോടെ മാറി. .
നിയമനിർമ്മാണ കാര്യത്തിൽ ഗവണ്മെന്റിന് ആവശ്യമായ ഉപദേശം നൽകുകയായിരുന്നു കൗൺസിലിന്റെ ചുമതല. കൗൺസിലിന്റെ കാലാവധി മൂന്നുവർഷമായിരുന്നു ആദ്യത്തെ ലെജിസ്ലേറ്റീവ് കൗൺസിലിന്റെ കാലാവധി 1888, '89, '90 എന്നീ വർഷങ്ങളിലായിരുന്നു.
അംഗങ്ങൾ
എട്ടുപേരുള്ള സഭയിൽ അഞ്ചുപേർ ഉദ്യോഗസ്ഥരും മൂന്നുപേർ അനൗദ്യോഗികാംഗങ്ങളുമായിരുന്നു.
1888
നാലു ബില്ലുകളാണ് ഈ യോഗത്തിൽ പരിഗണിക്കപ്പെട്ടത്. റിക്കവറി ഓഫ് അരിയേഴ്സ് ഓഫ് ലോക്കൽ റെവന്യൂ ബിൽ സെലക്റ്റ് കമ്മിറ്റിക്കു വിടുക മാത്രമാണ് ഈ ദിവസമുണ്ടായ നടപടി.
1889
രണ്ട് ബില്ലുകളാണ് ഈ ദിവസം പരിഗണിച്ചത് രണ്ട് ബില്ലുകളാണ് ഈ ദിവസം പരിഗണിച്ചത് അഞ്ചൽ ബില്ലാണ് ഈ യോഗത്തിൽ പരിഗണിച്ചത്. ഹൈക്കോർട്ട് ബില്ലിനെതിരായ ഒരു പെറ്റീഷനും പരിഗണിക്കുകയുണ്ടായി. അഞ്ചൽ ബിൽ മാത്രമാണ് ഈ ദിവസവും പരിഗണിച്ചത് സിവിൽ പ്രൊസീജ്യർ ബില്ലിനെ സംബന്ധിച്ച സെലക്റ്റ് കമ്മിറ്റി റിപ്പോർട്ട് ഈ യോഗത്തിൽ പരിഗണിച്ചു. സിവിൽ പ്രൊസീജ്യർ ബിൽ ഈ ദിവസവും ചർച്ച ചെയ്തു. പല വകുപ്പുകളിലെയും ഭേദഗതി നിർദ്ദേശങ്ങൾ ചർച്ച ചെയ്യപ്പെട്ടു. സിവിൽ പ്രൊസീജ്യർ ബിൽ പാസ്സാക്കപ്പെട്ടു.
1890
അഞ്ചു വിഷയങ്ങളാണ് യോഗത്തിൽ പരിഗണിച്ചത്. ഒൻപതു വിഷയങ്ങളാണ് ഈ ദിവസം ചർച്ച ചെയ്യപ്പെട്ടത്. രണ്ടു വിഷയങ്ങളാണ് യോഗം ചർച്ച ചെയ്തത് ആംസ് റെഗുലേഷൻ (അമെൻഡ്മെന്റ്) ബിൽ മാത്രമാണ് 25-ആം തീയതി പരിഗണിച്ചത്. ചർച്ച 26-ലേയ്ക്കും നീണ്ടു. ആംസ് റെഗുലേഷൻ നിയമം പ്രശ്നം പിടിച്ചതാണെന്നും ഇത് ഭേദഗതി ചെയ്യുന്നതിലും ഭേദം പുതിയ ബിൽ കൊണ്ടുവരുന്നതാണെന്നും യോഗം തീരുമാനിച്ചു. ഏഴു വിഷയങ്ങൾ ഈ ദിവസം പരിഗണിച്ചു രണ്ട് വിഷയങ്ങളാണ് ഈ ദിവസം പരിഗണിച്ചത് രണ്ട് വിഷയങ്ങളാണ് ഈ ദിവസവും പരിഗണിക്കപ്പെട്ടത് നാലുവിഷയങ്ങൾ കൗൺസിൽ ഈ ദിവസം പരിഗണയ്ക്കെടുത്തു. ഉകന്തുടമ ബിൽ (Ukanthuduma Bill) മാത്രമാണ് ഈ ദിവസം പരിഗണിക്കപ്പെട്ടത്. തുടർച്ചയായി 9 ദിവസം ക്രിമിനൽ പ്രൊസീജ്യർ ബിൽ കൗൺസിൽ പരിഗനയ്ക്കെടുത്തു. നിയമത്തിലെ വിവിധ വകുപ്പുകൾ വിശദമായി കൗൺസിൽ ചർച്ച ചെയ്തു. അഗ്രിക്കൾച്ചറൽ ലോൺ ബിൽ ചർച്ചയ്ക്കെടുത്തു. സെലക്റ്റ് കമ്മിറ്റി നിർദ്ദേശിച്ച പരിഷ്കാരങ്ങളോടെ നിയമം പാസാക്കപ്പെട്ടു. ക്രിമിനൽ പ്രൊസീജ്യർ ബിൽ കൗൺസിൽ വീണ്ടും പരിഗണിച്ചു വേസ്റ്റ് ലാൻഡ് ബിൽ സെലക്റ്റ് കമ്മിറ്റിയുടെ പരിഗണനയ്ക്കയക്കാൻ തീരുമാനമെടുത്തു. ഇൻഡ്യൻ എവിഡൻസ് ബിൽ പരിഗണിക്കപ്പെട്ടു ക്രിമിനൽ പ്രൊസീജ്യർ ബിൽ വീണ്ടും പരിഗണനയ്ക്കെടുത്തു. 129, 407, 280, 281, 398 (1), 398 (2) എന്നീ സെക്ഷനുകളിലെ ഭേദഗതികൾ അംഗീകരിക്കപ്പെട്ടു. ഫോറസ്റ്റ് ബിൽ പരിഗണനയ്ക്കെടുത്തു. ഇത് സെലക്റ്റ് കമ്മിറ്റിക്ക് അയയ്ക്കാൻ തീരുമാനമെടുത്തു.
അവലംബം
വർഗ്ഗം:ഇന്ത്യയിലെ നിയമനിർമ്മാണ സഭകൾ
മുത്താറിവള്ളി
കേരളത്തിലെ, പശ്ചിമഘട്ടതദ്ദേശവാസിയായ ഒരു വലിയ വള്ളിച്ചെടിയാണ് കരിവേപ്പിലവള്ളി എന്നും അറിയപ്പെടുന്ന മുത്താറിവള്ളി.. നിത്യഹരിതവനങ്ങളിലും അർദ്ധനിത്യഹരിതവനങ്ങളിലും കാവുകളിലും കണ്ടുവരുന്നു.
മേലില ഗ്രാമപഞ്ചായത്ത്
കൊല്ലം ജില്ലയിൽ കൊട്ടാരക്കര താലൂക്കിൽ മേലില വില്ലേജ് ഉൾപ്പെടുന്ന പ്രദേശമാണ് മേലില ഗ്രാമപഞ്ചായത്ത്. ഈ ഉൾനാടൻ പ്രദേശം വളരെ വീതി കുറഞ്ഞ് പടിഞ്ഞാറ് കൊട്ടാരക്കര മുതൽ കിഴക്ക് കോട്ടവട്ടം വരെ നീണ്ടു കിടക്കുന്നു. കേരളത്തെ മലനാട്, ഇടനാട്, തീരപ്രദേശം എന്നിങ്ങനെ തിരിച്ചിട്ടുള്ളതിൽ ഇടനാടിന്റെ കിഴക്കേ അറ്റത്താണ് ഈ പ്രദേശം സ്ഥിതി ചെയ്യുന്നത്. മേലില പഞ്ചായത്തിന്റെ ആസ്ഥാനം ചെങ്ങമനാടാണ്.
മുത്താറിവള്ളി
പുറത്തേക്കുള്ള കണ്ണികൾ
വർഗ്ഗം:വള്ളിച്ചെടികൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ വർഗ്ഗം:ഫാബേസീ
മേലില ഗ്രാമപഞ്ചായത്ത്
അതിരുകൾ
പടിഞ്ഞാറ് കൊട്ടാരക്കര, മൈലം പഞ്ചായത്തുകളും തെക്കും കിഴക്കും വെട്ടിക്കവല പഞ്ചായത്തും വടക്കു വിളക്കൂടി, തലവൂർ പഞ്ചായത്തുകളും ആണ് ഈ പഞ്ചായത്തിന്റെ അതിരുകൾ.
അവലംബം
http://www.trend.kerala.gov.in http://lsgkerala.in/melilapanchayat Census data 2001
വർഗ്ഗം:കൊല്ലം ജില്ലയിലെ ഗ്രാമപഞ്ചായത്തുകൾ
ബേല ഭാട്ടിയ
ഛത്തീസ്‌ഗഢിലെ ബസ്തറിൽ നിന്നുമുള്ള ഇന്ത്യക്കാരിയായ ഒരു മനുഷ്യാവകാശപ്രവർത്തകയും അക്കാദമിക്കുമാണ് ബേല ഭാട്ടിയ (Bela Bhatia). (ജനനം 1963). കേംബ്രിഡ്‌ജ് സർവ്വകലാശാലയിൽ നിന്നും സാമൂഹ്യ രാഷ്ട്രമീമാംസകളിൽ പി എച്‌ഡി യും (വിഷയം: മധ്യബീഹാരിലെ നക്സലൈറ്റ് പ്രസ്ഥാനം, 2000) 1989 -ൽ ഗുജറാത്ത് സർവ്വകലാശാലയിൽ നിന്നും നിയമബിരുദവും 1985 -ൽ മുംബൈയിലെ ടാറ്റാ ഇൻസ്റ്റിറ്റ്യൂട്ട് ഓഫ് സോസ്യൽ സയൻസിൽ നിന്നും മാസ്റ്റർ ഓഫ് സോഷ്യൽവർക്ക് ബിരുദവും നേടിയിട്ടുണ്ട് ഇവർ
മേരി കവാറിനും മറിയം ഷാഹിനുമൊപ്പം Unheard Voices: Iraqi Women on War and Sanctions (London: Change, 1992) എന്ന ഗ്രന്ഥവും ജീൻ ഡ്രീസിനോടും കാത്തി കെല്ലിയോടുമൊപ്പം War and Peace in the Gulf: Testimonies of the Gulf Peace Team (London: Spokesman, 2001) എന്ന ഗ്രന്ഥവും ബേല രചിച്ചിട്ടുണ്ട്. ഇവർ സാമ്പത്തികവിദഗ്ദ്ധനായ ജീൻ ഡ്രീസിനെയാണ് വിവാഹം കഴിച്ചിരിക്കുന്നത്.
പുറത്തേക്കുള്ള കണ്ണികൾ
വർഗ്ഗം:കേംബ്രിഡ്ജ് സർവ്വകലാശാലയിലെ പൂർവ്വ വിദ്യാർത്ഥികൾ വർഗ്ഗം:ജീവിച്ചിരിക്കുന്ന പ്രമുഖർ
ജുന്യൂ, അലാസ്ക
ജുന്യൂ (Juneau), അലാസ്ക
ജുന്യൂ നഗരവും ബറോയും (സ്വയം ഭരണാധികാരമുള്ള നഗരം) ചേർന്ന ജുന്യൂ മുനിസിപ്പാലിറ്റി അലാസ്കയുടെ തലസ്ഥാനം നഗരം ആകുന്നു. വിസ്തീർണ്ണമനുസരിച്ച് ഇത് അമേരിക്കൻ ഐക്യനാടുകളിലെ രണ്ടാമത്തെ വലിയ നഗരമാണ്. 1906 മുതൽ ജുന്യു അലാസ്കയുടെ തലസ്ഥാനമായി നിലകൊള്ളുന്നു. 1970 ജൂലൈ 1 ന് ജുന്യു നഗരവും ഡൌഗ്ലാസ് നഗരവും ചുറ്റുപാടുമുള്ള ഗ്രെയ്റ്റർ ജുന്യു ബറോയുടെ ഭാഗങ്ങളും സംയോജിപ്പിച്ച് ഇപ്പോഴത്തെ ജുന്യു മുനിസിപ്പാലിറ്റി രൂപീകൃതമായി. നഗരവും ബറോയും ഉൾപ്പെടെയുള്ള ജനസംഖ്യ യുണൈറ്റഡ് സ്റ്റേറ്റ്സ് സെൻസസ് ബ്യൂറോയുടെ 2014 ലെ ജനസംഖ്യാ കണക്കെടുപ്പനുസരിച്ച് 31,275 ആയി തിട്ടപ്പടുത്തിയിരിക്കുന്നു. ഇതനുസരിച്ച് ആങ്കറേജ് കഴിഞ്ഞാൽ അലാസ്കാ സ്റ്റേറ്റിലെ ജനസാന്ദ്രത കൂടിയ രണ്ടാമത്തെ നഗരം ജുന്യൂ ആണ്. സ്വർണ്ണ പര്യവേക്ഷകനായ Joe Juneau യുടെ സ്മരണയ്കായിട്ടാണ് നഗരത്തിന് ഈ പേരു നല്കിയത്. അതിനു മുമ്പ് നഗരം റോക്ക്വെൽ, പിന്നീട് ഹാരിസ്ബർഗ്ഗ് (Joe Juneau യുടെ സഹ പര്യവേക്ഷകനായ റച്ചാർഡ് ഹാരിസ്) എന്നൊക്കെയും നഗരം അറിയപ്പെട്ടു. നഗരത്തിനു തെക്കുഭാഗത്തുകൂടി ടാക്കു  (Taku) നദി ഒഴുകുന്നു. പർവ്വതമുകളിൽ നിന്നും ഇടയ്ക്കിടെ താഴേയ്ക്കു വീശുന്ന തണുത്ത ടാക്ക് (t'aakh wind) കാറ്റിൽ നിന്നാണ് നദിയ്ക്ക് ടാക്കു എന്ന പേരു വന്നത്. സംസ്ഥാനത്തിന്റെ മറ്റു ഭാഗങ്ങളിലേയ്ക്ക് പോകുന്നതിന് ജുന്യൂ നഗരത്തിന് റോഡുകളില്ല. യു.എസ്. സംസ്ഥാനങ്ങളുടെ തലസ്ഥാനങ്ങളിൽ ജൂന്യൂ മാത്രമാണ് ബോട്ടുകളിലോ വിമാനങ്ങളിലോ മാത്രം എത്തിച്ചേരാൻ പറ്റുന്നതായിട്ടുള്ളത്. 3,108 ചതുരശ്ര മൈൽ വിസ്താരമുള്ള ഈ നഗരം വിസ്തീർണ്ണമനുസരിച്ച് അമേരിക്കൻ ഐക്യനാടുകളിലെ വലിയനഗരങ്ങളിലൊന്നാണ്.
ഭൂമിശാസ്ത്രം
ലഘുചിത്രം|[[Douglas Island as seen from mainland Juneau, Alaska. The island is connected to the mainland by the Juneau-Douglas Bridge.]] യുണൈറ്റഡ് സ്റ്റേറ്റ്സ് സെൻസസ് ബ്യൂറോയുടെ കണക്കുകളനുസരിച്ച് ഈ നഗരത്തിൻറ വിസ്തീർണ്ണം 3255 sqmi ആണ്. വിസ്തീർണ്ണമനുസരിച്ച് ഐക്യനാടുകളിലെ ഏറ്റവും വലിയ മൂന്നാമത്തെ മുനിസിപ്പാലിറ്റിയാണ് ജുന്യൂ.
ജുന്യൂ നഗരം സ്ഥിതി ചെയ്യുന്നഅക്ഷാംശ രേഖാംശങ്ങള് 58.30194°N, -134.41972°W. ആണ്.
പകരം=Juneau Douglas Bridge with Mount Juneau|നടുവിൽ|ലഘുചിത്രം|820x820px|Juneau Douglas Bridge with Mount Juneau
അവലംബം
വർഗ്ഗം:അലാസ്കയിലെ പട്ടണങ്ങൾ
സുധ കൗൾ
'''ഭാരതീയയായ സാമൂഹ്യ പ്രവർത്തകയും വിദ്യാഭ്യാസ പ്രവർത്തകയുമാണ് സുധ കൗൾ. വൈകല്യമുള്ളവരുടെ പുനരധിവാസത്തിനായി നിരവധി പ്രവർത്തനങ്ങളേറ്റെടുത്തു'''. ഇന്ത്യൻ ഇൻസ്റ്റിറ്റ്യൂട്ട് ഓഫ് സെറിബ്രല്ഡ പാൾസിയുടെ വൈസ് ചെയർപെഴ്സണാണ്. (IICP) സെന്റർ ഫോർ സ്പെഷ്യൽ എജ്യുക്കേഷൻ പ്രിൻസിപ്പലായും പ്രവർത്തിച്ചു. മാഞ്ചസ്റ്റർ മെട്രോപൊളീറ്റൻ സർവകലാശാലയിൽ നിന്ന് Augmentative and Alternative Communication (AAC) വിഷയത്തിൽ ഡോക്ടറേറ്റ് നേടി.ഈ വിഷയത്തിൽ നിരവധി ഗ്രന്ഥങ്ങളും രചിച്ചിട്ടുണ്ട്. വൈകല്യമുള്ളവരുടെ ഉന്നമനത്തിനായി രൂപീകരിച്ചിട്ടുള്ള പല കമ്മിറ്റികളിലും അവർക്കായി പുതിയ നിയമങ്ങളുണ്ടാക്കുന്ന കമ്മിറ്റികളിലും അംഗമായിരുന്നു. 2010 ൽപത്മശ്രീ ലഭിച്ചു.
അവലംബം
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:പത്മശ്രീ പുരസ്കാരം ലഭിച്ചവർ വർഗ്ഗം:സാമൂഹ്യപ്രവർത്തകർ വർഗ്ഗം:വിദ്യാഭ്യാസപ്രവർത്തകർ
കാന്തൻ ദ ലവർ ഓഫ് കളർ (ചലച്ചിത്രം)
പ്രമോദ് കൂവേരിയുടെ രചനയിൽ ഷെറീഫ് ഈസ സംവിധാനം ചെയ്ത 2018 ലെ  മലയാള ചലച്ചിത്രമാണ് കാന്തൻ - ദി ലവർ ഓഫ് കളർ. റോളിംഗ് പിക്സ് എന്റർടൈൻമെന്റിന്റെ ബാനറിൽ ഷരീഫ് ഈസയാണ് ഈ ചലച്ചിത്രംനിർമ്മിച്ചത്. ആദിമധ്യാന്തത്തിലൂടെ കയ്യടി നേടിയ മാസ്റ്റർ പ്രജിത്ത് കാന്തനായും ആദിവാസികൾക്കുവേണ്ടി പോരാടുന്ന മനുഷ്യാവകാശ പ്രവർത്തകയായ ദയാബായിയും പ്രധാനവേഷത്തിലും എത്തുന്നു. ചിത്രത്തിൻറെ തിരക്കഥ, സംഭാഷണം എഴുതിയിരിക്കുന്നത് പ്രമോദ് കൂവേരിയാണ്. ഛായാഗ്രഹണം പ്രിയൻ, എഡിറ്റിംഗ് പ്രശോഭ്, പശ്ചാത്തല സംഗീതം സച്ചിൻ ബാലു, സൗണ്ട് എഫക്ട്സ് ഷിജു ബാലഗോപാലൻ, പ്രൊഡക്ഷൻ കൺട്രോളർ അശോകൻ. കെ വി, അസിസ്റ്റൻറ്സ് മുരളീധരൻ ചവനപ്പുഴ, പ്രദീഷ് വരഡൂർ, അമൽ. വി എഫ് എക്സ് വിപിൻരാജ്. നെങ്ങറകോളനിയിലെ അടിയവിഭാഗത്തിൽപ്പെട്ടവർക്കൊപ്പം ചിന്നൻ, കുറുമാട്ടി, സുജയൻ, ആകാശ്, കരിയൻ തുടങ്ങിയവരും ചിത്രത്തിൽ വേഷമിടുന്നു. 49-ാമത് സംസ്ഥാന ചലച്ചിത്ര അവാർഡിൽ മികച്ച ചിത്രമായി തെരഞ്ഞെടുക്കപ്പെട്ടത് 'കാന്തൻ ദ ലവർ ഓഫ് കളർ' ആണ്. , 2020 സപ്തംബർ 24 മുതൽ 30 വരെ ബർലിനിൽ വച്ചു നടക്കുന്ന ഇൻഡോ -ജർമ്മൻ ചലച്ചിത്രോത്സവത്തിലേക്കും തെരെഞ്ഞെടുക്കപ്പെട്ടിട്ടുണ്ട്.
കഥാസംഗ്രഹം
വയനാട് തിരുനെല്ലി നെങ്ങറ കോളനിയിലെ അടിയ വിഭാഗ മനുഷ്യരുടെ നിലനിൽപ്പിനായുള്ള പോരാട്ടത്തിൻറെ കഥയാണ് സിനിമ പറയുന്നത്. കർഷക ആത്മഹത്യകൾ, കപട പരിസ്ഥിതിവാദങ്ങൾ പ്രകൃതി ചൂഷണം, വരൾച്ച, ദാരിദ്രം, നാട്ടുഗദ്ദിക, കാക്കപ്പെലെ, തീണ്ടാരിക്കല്യാണം തുടങ്ങിയ ആചാരങ്ങൾ, പ്രണയം, പ്രതിരോധം, നിലനിൽപ്പിൻറെ രാഷ്‍ട്രീയം തുടങ്ങിയ ജീവിത സന്ധികളോടു സമരസപ്പെടുകയാണ് സിനിമ.
അനുബന്ധം
വർഗ്ഗം:മികച്ച ചലച്ചിത്രത്തിനുള്ള കേരളസംസ്ഥാന സർക്കാർ പുരസ്കാരം നേടിയ ചിത്രങ്ങൾ
ചെരി
പശ്ചിമഘട്ടതദ്ദേശവാസിയായ ഒരു മരമാണ് ചിരി എന്നും അറിയപ്പെടുന്ന ചെരി. .35 മീറ്റർ വരെ ഉയരം വയ്ക്കുന്ന വലിയ മരമാണിത്. മരത്തിൽ നിന്നും ഊറി വരുന്ന കറ വാർണിഷ് ആയി ഉപയോഗിക്കുന്നു.
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:ഔഷധസസ്യങ്ങൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
റ്റു കിൽ എ മോക്കിങ്ങ്ബേർഡ് (ചലച്ചിത്രം)
1962ൽ പുറത്തിറങ്ങിയ ഒരു അമേരിക്കൻ ചലച്ചിത്രമാണ് റ്റു കിൽ എ മോക്കിങ്ങ്ബേർഡ്. ഹാർപ്പർ ലീയുടെ ഇതേ പേരിലുള്ള നോവലിനെ അടിസ്ഥാനമാക്കി നിർമ്മിച്ചിരിക്കുന്ന റ്റു കിൽ എ മോക്കിങ്ങ്ബേർഡ് സംവിധാനം ചെയ്തത് റോബർട്ട് മുള്ളിഗനാണ്. ഹോർടൺ ഫൂട്ട് തിരക്കഥ രചിച്ചിരിക്കുന്ന ഈ ചിത്രത്തിൽ ഗ്രിഗറി പെക്ക്, മേരി ബധാം എന്നിവർ കേന്ദ്രകഥാപാത്രങ്ങളായ ആറ്റിക്കസ് ഫിഞ്ചിനെയും സ്കൗട്ടിനെയും അവതരിപ്പിച്ചിരിക്കുന്നു. ചരിത്രത്തിലെത്തന്നെ മികച്ച ചിത്രങ്ങളിലൊന്നായി കണക്കാക്കപ്പെടുന്ന റ്റു കിൽ എ മോക്കിങ്ങ്ബേർഡ് സാമ്പത്തികമായും വൻവിജയമായിരുന്നു. എട്ടു അക്കാദമി അവാർഡ് നാമനിർദ്ദേശങ്ങൾ ലഭിച്ച ചിത്രം, മികച്ച നടൻ, മികച്ച കലാസംവിധാനം, മികച്ച അവലംബിത തിരക്കഥ എന്നീ അവാർഡുകൾ സ്വന്തമാക്കി.
പുറംകണ്ണികൾ
വർഗ്ഗം:ഹോളിവുഡ് ചലച്ചിത്രങ്ങൾ വർഗ്ഗം:1962-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:നോവലുകളെ അടിസ്ഥാനമാക്കി നിർമ്മിച്ച ചലച്ചിത്രങ്ങൾ വർഗ്ഗം:യൂണിവേഴ്സൽ പിക്ചേഴ്സിന്റെ ചലച്ചിത്രങ്ങൾ
അത്ഭുതം
നവരസങ്ങളിൽ ഒന്നാണു അത്ഭുതം. സ്ഥായി വിസ്മയം. ആവേഗം, സംഭ്രമം, പ്രഹർഷം, ചപലത, ഉന്മാദം, ധൃതി, ജഡത, പ്രളയം മുതലായവ സഞ്ചാരിഭാവങ്ങൾ.
അവതരണരീതി
പുരികങ്ങൾ ഒരുപോലെ ഭംഗിയിൽ പൊക്കി ദൃഷ്ടി ക്രമേണ പുറത്തേക്കു തളളി ഇരുപോളകളും നീളം വരുത്തിക്കൊണ്ടു നോക്കി, താടിയും കഴുത്തും മുന്നോട്ടല്പം തളളിപ്പിടിച്ച് മുഖത്തെ പ്രസന്നമാക്കി വച്ചാൽ അത്ഭുതരസം.
അവലംബം
വർഗ്ഗം:നവരസങ്ങൾ
ടി.കെ. ബാലചന്ദ്രൻ
തെന്നിന്ത്യൻ നാടക-ചലച്ചിത്രനടനും നിർമ്മാതാവുമായിരുന്നു '''ടി.കെ. ബാലചന്ദ്രൻ''' (ടി. കെ. ബി.). (ജനനം: 1928 ഫെബ്രുവരി 02 -മരണം: 2005 ഡിസംബർ 15). കുഞ്ഞൻ പിള്ളയുടേയും പാറുക്കുട്ടിയമ്മയുടേയും മകനായി തിരുവനന്തപുരത്തു ജനിച്ച ഇദ്ദേഹം ബാലനടനായി നാടക രംഗത്ത് തുടക്കം കുറിച്ചു. നടൻ എന്ന നിലയിലും നർത്തകൻ എന്ന നിലയിലും ടി. കെ. ബി തന്റെ പ്രതിഭ തെളിയിച്ചിട്ടുണ്ട്. 1960 ൽ പുറത്തിറങ്ങിയ പൂത്താലി എന്ന ചിത്രത്തിലെ നായകനേയും വില്ലനേയും അവതരിപ്പിച്ച ടി. കെ. ബാലചന്ദ്രൻ മലയാളത്തിൽ ആദ്യമായി ഇരട്ട വേഷത്തിൽ അഭിനയിച്ച ചലച്ചിത്രനടൻ എന്ന ബഹുമതി നേടി. 18 മലയാളചിത്രങ്ങൾ നിർമ്മിച്ച ടിക്കേബീസ് എന്ന ചലച്ചിത്രനിർമ്മാണ കമ്പനിയുടെ ഉടമയുമായിരുന്നു. മോഹൻ ലാലിന് ആദ്യമായി മികച്ച നടനുള്ള സംസ്ഥാന ചലച്ചിത്രപുരസ്കാരം നേടിക്കൊടുത്ത ടി.പി. ബാലഗോപാലൻ എം.എ. എന്ന ചിത്രവും അദ്ദേഹം നിർമ്മിച്ചതാണു്.
ചലച്ചിത്രനടൻ
പതിമൂന്നാം വയസ്സിൽ പ്രഹ്ലാദൻ എന്ന മലയാളചിത്രത്തിൽ ബാലതാരമായി അഭിനയിച്ചു കൊണ്ട് ചലച്ചിത്രവേദിയിലെത്തിയ ടി. കെ. ബി, മലയാളം, തമിഴ്, കന്നട ഭാഷകളിലായി നന്നൂറിലധികം ചിത്രങ്ങളിൽ അഭിനയിച്ചു. ഇദ്ദേഹം അഭിനയിച്ച കുമാര സംഭവത്തിലെ നാരദന്റെ വേഷം ഒരുപാട് പ്രശംസകൾ നേടി.
ചലച്ചിത്രനിർമ്മാതാവ്
പ്രേം നസീറും ജയഭാരതിയും പ്രധാന വേഷങ്ങളിലെത്തിയ പൊയ്മുഖങ്ങൾ തുടങ്ങി പതിനെട്ടു ഫീച്ചർ ചിത്രങ്ങൾ കൂടാതെ കുട്ടികൾക്കുള്ള പതിനേഴു ചിത്രങ്ങളും നിർമ്മിച്ചിട്ടുള്ള ചലച്ചിത്രനിർമ്മാതാവാണ് ഇദ്ദേഹം. മോഹൻലാൽ ആദ്യമായി മികച്ച നടനുള്ള സംസ്ഥാന പുരസ്കാരം നേടിയ ടി. പി. ബാലഗോപാലൻ എം. എ എന്ന ചിത്രം ഇദ്ദേഹം നിർമ്മിച്ചതാണു്.
ടി. കെ. ബി. നിർമ്മിച്ച കുട്ടികളുടെ ചലച്ചിത്രങ്ങൾ
ഹിന്ദിയിൽ ഇറങ്ങിയ പതിനേഴ് കുട്ടികളുടെ ചലച്ചിത്രങ്ങൾ ടി. കെ. ബാലചന്ദ്രൻ മലയാളത്തിലേക്കു മൊഴിമാറ്റി നിർമ്മിച്ചു. അവയിൽ ചിലത് താഴെ ചേർത്തിരിക്കുന്നു.
മരണം
അർബുദ രോഗബാധിതനായി ചികിത്സയിലായിരുന്ന അദ്ദേഹം 2005 ഡിസംബർ 15നു, എഴുപത്തെട്ടാം വയസ്സിൽ സ്വഭവനത്തിൽ അന്തരിച്ചു.
പുരസ്കാരങ്ങൾ
ഇന്ത്യൻ സിനിമയ്ക്ക് മൊത്തത്തിൽ നൽകിയ മികച്ച സേവനങ്ങൾ മുൻനിറുത്തി അദ്ദേഹത്തിന് ഇന്ത്യൻ പ്രസിഡന്റ് സ്വർണ മെഡൽ നൽകി ആദരിച്ചു.
പുറത്തേക്കുള്ള കണ്ണികൾ
വർഗ്ഗം:1928-ൽ ജനിച്ചവർ വർഗ്ഗം:2005-ൽ മരിച്ചവർ വർഗ്ഗം:ഫെബ്രുവരി 2-ന് ജനിച്ചവർ വർഗ്ഗം:ഡിസംബർ 15-ന് മരിച്ചവർ വർഗ്ഗം:മലയാളചലച്ചിത്രനടന്മാർ വർഗ്ഗം:ചലച്ചിത്രനിർമ്മാതാക്കൾ വർഗ്ഗം:തിരുവനന്തപുരം ജില്ലയിൽ ജനിച്ചവർ വർഗ്ഗം:നാടകകൃത്തുക്കൾ വർഗ്ഗം:കഥാകൃത്തുക്കൾ
ഹീതർ എ. വേക്കിലി
സ്റ്റാൻഫോർഡ് യൂണിവേഴ്‌സിറ്റി മെഡിക്കൽ സെന്ററിലെ ഓങ്കോളജി പ്രൊഫസറാണ് '''ഹീതർ എ. വേക്കിലി'''. അവരുടെ ഗവേഷണം ശ്വാസകോശ അർബുദത്തെ കേന്ദ്രീകരിക്കുന്നു.
1992-ൽ പ്രിൻസ്റ്റൺ യൂണിവേഴ്‌സിറ്റിയിൽ നിന്ന് മോളിക്യുലാർ ബയോളജിയിൽ ബാച്ചിലേഴ്‌സ് ബിരുദവും 1996-ൽ ജോൺസ് ഹോപ്കിൻസ് യൂണിവേഴ്‌സിറ്റിയിൽ നിന്ന് എം.ഡിയും നേടി. അവർ ആൽഫ ഒമേഗ ആൽഫയിലെ അംഗമാണ്. അവർ ഇന്റേണൽ മെഡിസിനിൽ ഒരു ഇന്റേണൽ മെഡിസിൻ ആയി സേവനമനുഷ്ഠിച്ചു, 1996 മുതൽ 2003 വരെ സ്റ്റാൻഫോർഡിൽ ഓങ്കോളജിയിൽ ഫെല്ലോ ആയി സേവനമനുഷ്ഠിച്ചു.
കാൻസർ ഗവേഷണവുമായി ബന്ധപ്പെട്ട 180-ലധികം പ്രബന്ധങ്ങളുടെ രചയിതാവാണ് വാകെലി. 2003-ൽ, അമേരിക്കൻ സൊസൈറ്റി ഓഫ് ക്ലിനിക്കൽ ഓങ്കോളജിയിൽ നിന്ന് അവർക്ക് മെറിറ്റ് അവാർഡ് ലഭിച്ചു.
അവർ സ്റ്റാൻഫോർഡിലെ ECOG-ARIN ക്ലിനിക്കൽ ട്രയൽസ് ഗ്രൂപ്പിലെ പ്രധാന അന്വേഷകയാണ്. കൂടാതെ 2015-ൽ ECOG-ARIN-ൽ നിന്ന് ഒരു യുവ ഇൻവെസ്റ്റിഗേറ്റർ അവാർഡ് ലഭിച്ചു ഇന്റർനാഷണൽ അസോസിയേഷൻ ഫോർ ദി സ്റ്റഡി ഓഫ് ലംഗ് ക്യാൻസറിന്റെ ഡയറക്ടർ ബോർഡിൽ അവർ സേവനമനുഷ്ഠിക്കുന്നു.
ജയ്ഗഢ് കോട്ട
രാജസ്ഥാനിലെ ജയ്പൂരിൽ, നഗരത്തിന് 15 കിലോമീറ്റർ ദൂരെയായി ആംബർ കോട്ടയുടെ തൊട്ട് പടിഞ്ഞാറായി ചീൽ കാ ടീല എന്ന കുന്നിനു മുകളിൽ സ്ഥിതി ചെയ്യുന്ന കോട്ടയാണ്‌ ജയ്ഗഢ് കോട്ട. ആംബർ കോട്ടക്ക് തൊട്ടടുത്തായതിനാലും ഒരേ ചുറ്റുമതിലുള്ള വളപ്പിൽ സ്ഥിതി ചെയ്യുന്നതിനാലും ആംബർ കോട്ടയേയും ജയ്ഗഢ് കോട്ടയേയും ഒറ്റ കോട്ടയായി പരിഗണിക്കുന്നവരുണ്ട്. എന്നിരുന്നാലും ജയ്ഗഢ് ഒരു കുന്നിനു മുകളിലായതിനാൽ ആംബർ കോട്ടയിൽ നിന്നും ഇവിടേക്കുള്ള വാഹനങ്ങൾക്കുള്ള പാതക്ക് ഏതാണ്ട് 7 കിലോമീറ്ററോളം ദൈർഘ്യമുണ്ട്. ഇരു കോട്ടകൾക്കുമിടയിൽ കാൽനടയായി സഞ്ചരിക്കാനുള്ള സൗകര്യവുമുണ്ട്.
ആംബറിലേയും ജയ്പൂരിലേയും ഭരണാധികാരികളായിരുന്ന കഛാവ രജപുത്രരുടെ നേതൃത്വത്തിൽ പതിനഞ്ച് പതിനെട്ട് നൂറ്റാണ്ടുകൾക്കിടയിലാണ് ഈ കോട്ടയുടെ പണി നടന്നത്. ആംബറിന്റേയും ജയ്പൂരിന്റേയും സുരക്ഷ ശക്തമാക്കുക എന്ന ലക്ഷ്യം മുന്നിർത്തിയായിരുന്നു ഇതിന്റെ നിർമ്മിതി. അതിനാൽ മറ്റു കോട്ടകളിലും കൊട്ടാരങ്ങളിലും കാണുന്ന പോലെ കാര്യമായ കലാ-കരകൗശലവിദ്യകൾ ഇവിടെ ദർശിക്കാനാകില്ല. നിരവധി മാളികകൾ, സൈനികർക്കുള്ള പരേഡ് മൈതാനങ്ങൾ, പീരങ്കികൾ, ഒരു പീരങ്കിനിർമ്മാണശാല, സംഭരണികൾ എന്നിവയൊക്കെ അടങ്ങിയ ജയ്ഗഢ് കോട്ട, രജപുത്രരുടെ സൈനികപാരമ്പര്യം വിളിച്ചോതുന്നു. രാജവംശത്തിന്റെ ഖജനാവും ഈ കോട്ടയിലായിരുന്നു. ഇവിടെ ഒരു വലിയ നിധി കുഴിച്ചിട്ടുണ്ടെന്ന വിശ്വാസത്തിൽ ഈ കോട്ടയിലേക്കുള്ള പൊതുജനങ്ങൾക്കുള്ള പ്രവേശനം ഏഴുവർഷത്തോളം വിലക്കപ്പെട്ടിരുന്നു.
കോട്ടയുടെ ഭാഗങ്ങൾ
ആംബർ കോട്ടക്ക് പടിഞ്ഞാറായി അതിന് സമാന്തരമായി ഏതാണ്ട് തെക്കുവടക്കുദിശയിൽ നിരയായി നിർമ്മിക്കപ്പെട്ടിട്ടുള്ള കെട്ടിടങ്ങളുടെ സമുച്ചയമാണ് ജയ്ഗഢ് കോട്ട. കോട്ടക്കു മുകളിലെ ദിയാ ബുർജ് എന്ന സ്തൂപത്തിനു മുകളിൽ കഛാവ രാജവംശത്തിന്റെ ചെറൂതും വലുതുമായ രണ്ടു കൊടികൾ ഒറ്റ കൊടിക്കാലിൽ നാട്ടിയിട്ടുണ്ട്. ഇതിൽ ചെറിയ കൊടി, രാജാവ് നഗരത്തിലുണ്ടെന്ന് കാണിക്കുന്നതിനുള്ള സൂചനയാണ്. കാലങ്ങളായുള്ള ഈ പതിവ് ഇപ്പോഴും തുടർന്നുവരുന്നു. ഇന്നും ഈ കോട്ടയുടെ നടത്തിപ്പും സംരക്ഷണവും കഛാവ രാജകുടൂംബത്തിന്റെ കീഴിൽത്തന്നെയാണ്‌
തെക്കുവശത്തുള്ള ദുംഗർ ദർവാസ വഴിയാണ് വാഹനമാർഗ്ഗം കോട്ടയിലെത്തുന്നവർക്ക് പ്രവേശിക്കാനാകുക. കിഴക്കുവശത്തുള്ള അവനി ദർവാസ വഴി, ആംബർ കോട്ടയിൽ നിന്നും കാൽനടയായെത്തുന്നവർക്ക് പ്രവേശിക്കാനാകും. കോട്ടയുടെ പ്രധാനഭാഗത്തേക്ക് പ്രവേശിക്കുമ്പോൾ കാണുന്ന ആദ്യത്തെ കെട്ടിടമാണ് സുഭാത് നിവാസ്. തൂണുകളും വലിയ മുറ്റവുമുള്ള ഈ മണ്ഡപം, പട്ടാളക്കാരുടെ സമ്മേളനസ്ഥലമായിരുന്നു.
കോട്ടയിലെ പ്രധാനപ്പെട്ട ഒരു മാളികയാണ്, മുഗൾ ശൈലിയിലുള്ള ചുമർ ചിത്രപ്പണികൾ കൊണ്ട് അലംകൃതമായ ലക്ഷ്മി വിലാസ്. ഇതിനടുത്ത് പാവകളി നടത്തുന്നതിള്ള ഒരു കൊട്ടകയുണ്ട്. സഞ്ചാരികൾക്കായി ഇന്നും ഇവിടെ പാവക്കൂത്ത് അവതരിപ്പിക്കപ്പെടുന്നുണ്ട്. കോട്ടയുടെ വടക്കേ അറ്റത്തുള്ള ആരാം മന്ദിറും അതിനോട് ചേർന്നുള്ള മുഗൾ ശൈലിയിലുള്ള ചാർ ബാഗും മനോഹാരിതക്ക് മാറ്റുകൂട്ടുന്നു. രാം ഹരിഹർ മന്ദിർ, കാൽ ഭൈരവ് മന്ദിർ എന്നിങ്ങനെ രണ്ട് പുരാതനക്ഷേത്രങ്ങളും ഈ കോട്ടയിലുണ്ട്. ഇവ 1255-ൽ പണിതതാണെന്ന് കരുതുന്നു.
മഴവെള്ളസഭരണത്തിനുള്ള മൂന്ന് ഭൗമാന്തർസംഭരണികളും അവയെ ബന്ധിപ്പിക്കുന്ന ചാലുകളുടേയും വിദഗ്ദ്ധമായ സംവിധാനം ഈ കോട്ടയിലുണ്ട്. കോട്ടയിലെ ഏറ്റവും വലിയ സംഭരണിയിൽ 60 ലക്ഷം ഗ്യാലൻ വെള്ളം സംഭരിക്കാനാകും. ഇതിന് 158 അടി നീളവും 138 അടി വീതിയും 40 അടി താഴ്ചയുമുണ്ട്. ഇത്തരത്തിലുള്ള ഒരു സംഭരണിക്കുള്ളിലായിരുന്നു കഛാവ രാജവംശത്തിന്റെ സമ്പത്തിന്റെ ഭൂരിഭാഗവും സൂക്ഷിച്ചിരുന്നത്. അടിയന്തരാവസ്ഥക്കാലത്ത് ഇത് ഭാരതസർക്കാർ പിടിച്ചെടുത്തതായി പറയപ്പെടുന്നു. ഭൗമാന്തർസംഭരണികൾക്കുപുറമേ, തുറന്ന ജലസംഭരണികളും കോട്ടയിലുണ്ട്. ആദ്യത്തെ മഴയിൽ ലഭിക്കുന്ന മലിനമായ ജലം ഇത്തരം തുറന്ന സംഭരണികളിലാണ് സംഭരിക്കപ്പെട്ടിരുന്നത്.
കഛാവ രജപുത്രരുടെ ചരിത്രം വിശദീകരിക്കുന്ന ചിത്രങ്ങളും, നാണയങ്ങളും,, മറ്റു രാജകീയവസ്തുക്കളും ശേഖരിച്ചിരിക്കുന്ന ഒരു കാഴ്ചബംഗ്ലാവും, ആയുധങ്ങൾ പ്രദർശിപ്പിച്ചിരിക്കുന്ന മറ്റൊരു കാഴ്ചബംഗ്ലാവും ഈ കോട്ടയിൽ സജ്ജീകരിച്ചിട്ടുണ്ട്. ആംബർ കോട്ടയുടേയും ആംബർ പട്ടണത്തിന്റേയും, ജൽ മഹലിന്റേയും മനോഹരമായ വീക്ഷണവും ഇവിടെ നിന്നും ലഭിക്കും.
ലക്ഷ്മി വിലാസ്
ജയ്ഗഢ് കോട്ടയിലെ ഏറ്റവും മനോഹരമായ മാളികയാണ് ലക്ഷ്മി വിലാസ്. 65 അടി നീളവും 25 അടി വീതിയുമുള്ള ഈ മണ്ഢപം, പന്ത്രണ്ട് ഇരട്ട മാർബിൾ തൂണുകളിലാണ് നിലകൊള്ളുന്നത്. മിർസ രാജ ജയ് സിങ്ങിന്റെ കാലത്താണ് (1621-1667) ലക്ഷ്മി വിലാസ് പണികഴിപ്പിച്ചത്. സവായ് ജയ് സിങ് രണ്ടാമന്റേയും (1700-1743) സവായ് രാം സിങ് രണ്ടാമന്റേയും (1835-1880) കാലങ്ങളിൽ ഇതിൽ ചില കൂട്ടിച്ചേർക്കലുകൾ വരുത്തി. ഈ കൊട്ടാരത്തിലെ ശില്പകലക്ക് വിദ്യാധർ എന്ന ശിൽപ്പിക്ക്, ശിരോപാവ് എന്ന ബഹുമതിയും സമ്മാനിക്കപ്പെട്ടിരുന്നു.
ലളിത് മന്ദിർ
കോട്ടയിലെ ഒരു വേനൽക്കാലമന്ദിരമാണ് ലളിത് മന്ദിർ. രണ്ടു നിലകളിലുള്ള ഈ മന്ദിരം, പരമ്പരാഗത രജപുത്രശൈലിയിൽ നിർമ്മിക്കപ്പെട്ടതാണ്. 69x68 അടി വലിപ്പമുള്ള വിശാലമായ മുറ്റം ഈ മന്ദിരത്തിനുണ്ട്. രജപുത്രശൈലിയിൽ മണൽക്കല്ലുകൾ കൊണ്ടുള്ള 8 ഇരട്ടത്തൂണുകൾ ഇതിന്റെ നടുമുറിയിലുണ്ട്. ലളിത് മന്ദിറിന്റെ മുകളിലെ നിലയിൽ കിടപ്പുമുറികളും വരാന്തകളും ബാൽക്കണികളുമുണ്ട്.
പീരങ്കികളും പീരങ്കിനിർമ്മാണശാലയും
രജപുത്രരുടെ ആയുധങ്ങളുടേയും വെടിക്കോപ്പുകളുടേയും നിർമ്മാണത്തിന്റെ കേന്ദ്രസ്ഥാനമായിരുന്നു ജയ്ഗഢ് കോട്ട. ഇവിടത്തെ പീരങ്കി നിർമ്മാണശാല ഇന്ന് സന്ദർശകർക്കു വേണ്ടി ഒരു കാഴ്ചബംഗ്ലാവായി ഒരുക്കിയിട്ടുണ്ട്. പതിനാറാം നൂറ്റാണ്ടിൽ നിർമ്മാണപ്രവർത്തനമാരംഭിച്ച് ഈ ശാല, മദ്ധ്യകാലത്തെ ഇന്നും നിലനിൽക്കുന്ന ചുരുക്കം പീരങ്കിനിർമ്മാണശാലകളിൽ ഒന്നാണ്.
ഇവിടത്തെ പീരങ്കിനിർമ്മാണശാലയിൽ നിർമ്മിച്ച ജയ്‌വാൻ പീരങ്കി എന്ന ഭീമൻ പീരങ്കി, കോട്ടയിലെ ഒരു പ്രധാന ആകർഷണമാണ്. ചക്രങ്ങളുള്ള, ലോകത്തിലെ ഏറ്റവും വലിയ പീരങ്കിയാണിത്. 50 ടൺ ഭാരവും 20 അടി നീളവുമുള്ള ഈ പീരങ്കിയുടെ കുഴലിൽ മനോഹരമായ ചിത്രപ്പണികളും നടത്തിയിട്ടുണ്ട്. ഈ പീരങ്കിയിൽ നിന്നും വെടിയുതിർക്കുന്നതിന് 100 കിലോ വെടിമരുന്നുപയോഗിക്കേണ്ടതുണ്ട്. എങ്കിലും വെറും രണ്ടുവട്ടം മാത്രമേ ഈ പീരങ്കിയിൽ നിന്നും വെടിയുതിർത്തിട്ടുള്ളൂ. ഇവിടെ പ്രദർശിപ്പിച്ചിരിക്കുന്ന ബജ്‌രംഗ് പീരങ്കിയും ശ്രദ്ധേയമാണ്. ബാബറുടെ കാലം മുതലേ മുഗളർ, വെടിമരുന്നിന്റേയും പീരങ്കികകളുടേയും നിർമ്മാണത്തിൽ നൈപുണ്യമുള്ളവരായിരുന്നെങ്കിലും ഇതിന്റെ നിർമ്മാണരഹസ്യം ആദ്യകാലത്ത് തദ്ദേശീയരായ സാമന്തർക്ക് കൈമാറിയിരുന്നില്ല. ആംബറിന്റെ ഭരണാധികാരികളായിരുന്ന രാജ ഭർമാൽ, ഭഗവന്ത് ദാസ്, മാൻ സിങ് തുടങ്ങിയവർക്ക് മുഗൾ ചക്രവർത്തി അക്ബറിന്റെ സഭയിലും സേനയിലും മികച്ച സ്ഥാനം ലഭിച്ചിരുന്നെങ്കിലും പീരങ്കിനിർമ്മാണശാല അവർക്ക് അപ്രാപ്യമായിരുന്നു. എന്നാൽ 1580-ൽ കാബൂൾ ആക്രമിക്കുന്നതിന് മാൻ സിങ്ങിന് നിർദ്ദേശം ലഭിക്കുകയും, ഈ ആക്രമണത്തിൽ അദ്ദേഹം വിജയിക്കുകയും ചെയ്തു. തുടർന്ന് ആറുവർഷം, അദ്ദേഹം കാബൂളിന്റെ ഗവർണറായിരുന്നു. ഈ കാലയളവിൽ കാബൂളിൽ നിന്നും അദ്ദേഹം പീരങ്കിനിർമ്മാണം പഠിക്കുകയും, ഈ അറിവുകൾ ആംബറിലെത്തിക്കുകയും അങ്ങനെ പതിനാറാം നൂറ്റാണ്ടിന്റെ അവസാനം മുതൽ ആംബറിൽ പീരങ്കിനിർമ്മാണം ആരംഭിക്കുകയും ചെയ്തു. പത്തൊമ്പതാം നൂറ്റാണ്ടു വരെ ഇവിടെ പീരങ്കികൾ നിർമ്മിക്കപ്പെട്ടു പോന്നു.
ലോഹക്കൂട്ട് ഉരുക്കി പീരങ്കിയുടെ കുഴൽ (ദ്വാരമില്ലാതെ) വാർത്തെടുക്കുക, വാർത്തെടുത്ത കുഴലിൽ കടച്ചിൽ യന്ത്രത്തിന്റെ (ലേത്ത്) സഹായത്തോടെ ദ്വാരമിടുക, ഈ പീരങ്കിക്കുഴലിനെ ചക്രങ്ങളിൽ ഉറപ്പിച്ച് യുദ്ധമുഖത്തേക്കെത്തിക്കാൻ തയ്യാറാക്കുക തുടങ്ങിയ പണികളാണ് ഈ പീരങ്കിനിർമ്മാണശാലയിൽ ചെയ്തിരുന്നത്. നാല് കാളകളെക്കൊണ്ട് വലിപ്പിച്ചുണ്ടാക്കുന്ന ശക്തി ഉപയോഗിച്ച് പ്രവർത്തിക്കുന്ന കടച്ചിൽ യന്ത്രം ഇവിടെ പ്രദർശിപ്പിച്ചിട്ടുണ്ട്.
പുറത്തേക്കുള്ള കണ്ണികൾ
വർഗ്ഗം:രാജസ്ഥാനിലെ കോട്ടകൾ
ഹിലാരി സ്വാങ്ക്
അമേരിക്കയിൽ നിന്നുമുള്ള ഒരു അഭിനേത്രിയും, നിർമ്മാതാവുമാണ് ഹിലാരി സ്വാങ്ക്(ജനനം: 30 ജൂലൈ,1974). മികച്ച അഭിനേത്രിക്കുള്ള അക്കാദമി പുരസ്കാരം ഹിലാരിക്ക് രണ്ടു തവണ ലഭിച്ചിട്ടുണ്ട്. 1992 ൽ പുറത്തിറങ്ങിയ ബഫി ദ വാംപയർ സ്ലേയർ എന്ന ചിത്രത്തിലൂടെയാണ് ഹിലാരി അരങ്ങേറ്റം കുറിച്ചത്. 1994 ൽ പുറത്തിറങ്ങിയ നെക്സ്റ്റ് കരാട്ടേ കിഡ് എന്ന ചിത്രമാണ് ഹിലാരിക്ക് പ്രശസ്തി നേടിക്കൊടുത്തത്.
1999 ൽ പുറത്തിറങ്ങിയ ബോയ്സ് ഡോണ്ട് ക്രൈ എന്ന ചലച്ചിത്രത്തിൽ ബ്രണ്ടൻ ടീനയുടെ കഥാപാത്രത്തെ അവതരിപ്പിച്ചതിനാണ് ഹിലാരിക്ക് ആദ്യ ഓസ്കാർ പുരസ്കാരം ലഭിക്കുന്നത്. ക്ലിന്റ് ഈസ്റ്റ്‌വുഡ് സംവിധാനം ചെയ്ത് 2004 ൽ പുറത്തിറങ്ങിയ മില്ല്യൻ ഡോളർ ബേബിയിലെ അഭിനയത്തിനാണ് ഹിലാരിക്ക് രണ്ടാമത്തെ ഓസ്കാർ പുരസ്കാരം ലഭിക്കുന്നത്.
ആദ്യകാല ജീവിതം
1974 ജൂലൈ 30 ന്, അമേരിക്കയിലെ നെബ്രാസ്കയിലാണ് ഹിലാരി ജനിച്ചത്. സ്റ്റീഫൻ മൈക്കിൾ സ്വാങ്കും, ജൂഡി കേയുമായിരുന്നു മാതാപിതാക്കൾ. ഹിലാരിക്ക് ആറു വയസ്സുള്ളപ്പോൾ അവരുടെ കുടുംബം വാഷിങ്ടണിലേക്കു താമസം മാറി. ഹാപ്പി വാലി എലമെന്ററി സ്കൂൾ, ഫെയർഹെവൻ മിഡ്ഡിൽ സ്കൂൾ, സീഹോം ഹൈസ്കൂൾ എന്നിവിടങ്ങളിലായിട്ടായിരുന്നു ഹിലാരിയുടെ സ്കൂൾ വിദ്യാഭ്യാസം. സ്കൂൾ വിദ്യാഭ്യാസകാലത്തു തന്നെ പാഠ്യേതരവിഷയങ്ങളിൽ ഹിലാരി മികവു തെളിയിച്ചിരുന്നു. ജൂനിയർ ഒളിംപിക്സിലും, വാഷിങ്ടൺ സ്റ്റേറ്റ് ചാംപ്യൻഷിപ്പിലും ഹിലാരി പങ്കെടുത്ത് സമ്മാനങ്ങൾ നേടിയിരുന്നു.
തന്റെ ഒമ്പതാമത്തെ വയസ്സിലാണ് ഹിലാരി, ആദ്യമായി കലാരംഗത്ത് പ്രത്യക്ഷപ്പെടുന്നത്. ജംഗിൾ ബുക് എന്ന പരമ്പരയിലായിരുന്നു ഹിലാരി ആദ്യമായി പ്രത്യക്ഷപ്പെട്ടത്. പിന്നീട്, സ്കൂളുമായി ബന്ധപ്പെട്ടും പുറത്തും കലാരംഗത്ത് ഹിലാരി സജീവമായി. തന്റെ പതിനഞ്ചാമത്തെ വയസ്സിൽ ഹിലാരിയുടെ മാതാപിതാക്കൾ വേർപിരിഞ്ഞു. മകളുടെ അഭിനയത്തിലുള്ള കഴിവ് തിരിച്ചറിഞ്ഞ ജൂഡി മകളേയും കൊണ്ട് ലോസ് ഏഞ്ചൽസിലേക്കു താമസം മാറി. സ്വന്തമായി ഒരു വാടകവീട്ടിൽ താമസിക്കാനാവശ്യമായ പണം കിട്ടുന്നതുവരെ അവർ കാറിലായിരുന്നു കഴിഞ്ഞിരുന്നത്. കഷ്ടപ്പാടുകൾക്കിടയിലും, കഠിനപ്രയത്നത്തിലൂടെ അഭിനയമേഖല കീഴടക്കാൻ കഴിഞ്ഞതിന് തനിക്ക് പ്രചോദനമായത് തന്റെ അമ്മയാണെന്ന് ഹിലാരി ഒരു അഭിമുഖത്തിനിടെ പറഞ്ഞിരുന്നു.
അവലംബം
വർഗ്ഗം:1974-ൽ ജനിച്ചവർ വർഗ്ഗം:ജൂലൈ 30-ന് ജനിച്ചവർ വർഗ്ഗം:അക്കാദമി പുരസ്കാരം ലഭിച്ചവർ
മാടായിച്ചൂത്
കേരളത്തിലെ മാടായിപ്പാറയിൽ നിന്നും കണ്ടെത്തിയ ഒരു ചൂതാണ് മാടായിച്ചൂത്. .
പുറത്തേക്കുള്ള കണ്ണികൾ
വർഗ്ഗം:കുറ്റിച്ചെടികൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
തോമസ് വർഗീസ്
ഇന്ത്യയിലെ പ്രമുഖനായ ഒരു ഫുട്‌ബോൾ കളിക്കാരനായിരുന്നു തെൻമാടം വർഗീസ് (തെൻമാടം മാത്യു വർഗീസ്) - (English:Thenmadom Mathew Varghese )എന്ന തിരുവല്ല പപ്പൻ. പ്രതിരോധ നിരയിലാണ് ഇദ്ദേഹം കളിച്ചിരുന്നത്. 1948ലെ ലണ്ടൻ ഒളിമ്പികസിൽ പങ്കെടുത്ത ഇന്ത്യൻ ഫുട്‌ബോൾ ടീമിൽ അംഗമായിരുന്നു. 1940കളിലും 1950കളിലും ഇന്ത്യൻ ടീമിലെ പ്രതിരോധ നിരയിലെ പ്രധാന കളിക്കാരനായിരുന്നു ഇദ്ദേഹം. 1948 മുതൽ 1962 വരെ ഇന്ത്യൻ ദേശീയ ടീമിന്റെ ഭാഗമായിരുന്നു.
നേട്ടങ്ങൾ
ഫുട്‌ബോളിൽ ആദ്യത്തെ മലയാളി ഒളിമ്പ്യനാണ് ഇദ്ദേഹം. ടാറ്റ ഫുട്‌ബോൾ ടീമിന്റെ താര കളിക്കാരനായിരുന്നു. 1952 വരെ ഈ ടീമിന്റെ ക്യാപ്റ്റനായിരുന്നു. 1951ലും 1962ലും ഏഷ്യൻ ഗെയിംസിൽ സ്വർണ്ണ മെഡൽ നേടിയ ഇന്ത്യൻ ടീമിൽ അംഗമായിരുന്നു. തിരുവല്ല പോലീസ്, ബ്രിട്ടീഷ് ഇന്ത്യയിലെ ട്രാവൻകൂർ സ്റ്റേറ്റ് എന്നിവക്ക് വേണ്ടി കളിച്ചു. പിന്നീട് ബോംബൈയിലേക്ക് കുടിയേറി, ടാറ്റയ്ക്ക് വേണ്ടി കളിച്ചു.
അവലംബം
വർഗ്ഗം:ഒളിമ്പിക്സിൽ പങ്കെടുത്ത ഇന്ത്യാക്കാർ വർഗ്ഗം:കേരളത്തിലെ ഫുട്ബോൾ കളിക്കാർ വർഗ്ഗം:കേരളത്തിൽ നിന്നുള്ള ഒളിമ്പ്യന്മാർ
തൊണ്ടുപൊളിയൻ പൊങ്ങ്
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:വംശനാശം നേരിടുന്ന വൃക്ഷങ്ങൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ വർഗ്ഗം:ഡിപ്റ്ററോകാർപേസീ
പുത്തൻപീടിക
ഇന്ത്യയിലെ കേരളത്തിലെ തൃശൂർ ജില്ലയിലെ ഒരു ചെറിയ ദക്ഷിണേന്ത്യൻ ഗ്രാമമാണ് പുത്തൻപീടിക. ഇത് തൃശൂർ പട്ടണത്തിൽ നിന്ന് 17 കി.മീ.
ദൂരെ ആണ് സ്ഥിതി ചെയ്യുന്നത് അന്തിക്കാട്, ചാഴൂർ, പെരിങ്ങോട്ടുകര എന്നീ സ്ഥലങ്ങൾ ഈ പ്രദേശത്തിന് സമീപത്തായി സ്ഥിതി ചെയ്യുന്നു